Marović: Svaki pošteni Srbin stidi se zbog zločina u Srebrenici - Index.hr\nMarović: Svaki pošteni Srbin stidi se zbog zločina u Srebrenici\nSVAKI pošteni, dobronamjerni i iskreni Srbin iz Srbije i Crne Gore i izvan nje stidi se zbog zločina u Srebrenici, izjavio je predsjednik državne zajednice Srbije i Crna Gore Svetozar Marović, upozorivši da se taj zločin ne može opravdavati nijednim zločinom učinjenim nad Srbima.\n"Zločine kao što je zločin u Srebrenici treba osuditi odmah, a zločince, koji nisu heroji nego ubojice, izvesti pred sud, da bismo našli mir u sebi i obranili načela ljudske pravde", kazao je Marović agenciji Tanjug, a prenosi dnevnik "Blic" od srijede.\nMarović je kazao da "osobno, kao predsjednik SCG i kao Crnogorac, osjeća stid i tugu zbog tog zločina", te da "Srbija i Crna Gora trpe zajedno zbog toga, iako građani Srbije i Crne Gore nikada nikoga nisu ovlastili i podržali da ubija nevine i nedužne ljude".\n"Zločin u Srebrenici ne može se opravdavati nijednim zločinom učinjenim nad Srbima u toku ovih posljednjih ratova, ubijanja, seljenja i nesreća na prostoru bivše Jugoslavije, jer i to su zločini, kao što je i ovo zločin", kazao je Marović, naglašavajući da Srbi nisu zločinački narod, ali da "moraju osuditi taj zločin, bez obzira gdje živjeli, jer taj su zločin počinili konkretni zločinci, a ne srpski narod".\n"Svaki čovjek, svaki Srbin, svaki Crnogorac, za trenutak neka se pokuša naći u poziciji majke, njenog bola, nesreće i izbezumljenosti i siguran sam da će svaki takav čovjek moći reći samo ono što danas govori svaki odgovoran Srbin", poručio je Marović.\nU srbijanskoj Skupštini, inače, u utorak nije postignut sporazum zastupničkih klubova oko donošenja deklaracije kojom bi se osudio zločin u Srebrenici.


Ardes aparat protiv komaraca AR 6S01 cena, cene Srbija, prodaja Beograd Novi Sad Niš\nArdes aparat protiv komaraca AR 6S01 cene\n- Aparat protiv insekata sa ultraljubičastom lampom Deluje u krugu od 25 kvadratnih metara u zatvorenom prostoru Nominalna snaga: 1W... specifikacija\ncena od 1.090,00 do 1.699,00 din | prodavnica (2)\nAparat protiv insekata sa ultraljubičastom lampom Deluje u krugu od 25 kvadratnih metara u zatvorenom prostoru Nominalna snaga: 1W\nEPonuda nije internet prodavnica već Vam omogućava da brzo i lako nađete Ardes aparat protiv komaraca AR 6S01 po najjeftinijoj ceni. Naš cilj je da kupci budu što bolje informisani o ponudi Ardes aparat protiv komaraca AR 6S01 na tržištu Srbije. Vrlo lako nalazite željeni proizvod za kategoriju Aparati protiv insekata cene, ne morate da lutate od sajta do sajta za Ardes Aparati protiv insekata, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Ardes aparat protiv komaraca AR 6S01 sa PRODAVCEM. EPonuda ne može da garantuje potpunu tačnost specifikacije i slika za Ardes aparat protiv komaraca AR 6S01. Pre kupovine, podatke za Ardes aparat protiv komaraca AR 6S01 proverite na sajtu PROIZVOĐAČA.


Staro, novo, moderno i tradicija – Ostaje li Beograd bez svog nasleđa, „Vreme“ br. 1507 – Zabriski Studio\nStaro, novo, moderno i tradicija – Ostaje li Beograd bez svog nasleđa, „Vreme“ br. 1507\nU tekstu gospodina Vladimira Dulovića, istoričara, iz prošlog broja „Vremena“ pod naslovom „Ostaje li Beograd bez svog nasleđa“ postavljena su važna pitanja identiteta grada, kulturne baštine, odnosa novog prema tradiciji i urbanističkom nasleđu, na način da se njima problematizuje raspis arhitektonskog konkursa za novu zgradu Ansambla narodnih igara i pesama „Kolo“, a kojim nije predviđena obnova objekta Đumrukane u Karađorđevoj ulici.\nSvesni i fizičkog i simboličkog značaja ovog prostora za grad Beograd, odgovoru na ovako raspisan konkurs posvetili smo vreme, stečeno znanje i sa punom odgovornošću kreirali rešenje koje je prepoznato kao najbolje od ponuđenih, pa u tom smislu smatramo važnim da zainteresovanoj javnosti ponudimo svoje mišljenje.\nAutor teksta izražava želju da će se stara zgrada obnoviti i nadu da će se „umesto potpuno nove dobiti stara zgrada sa puno istorije“. U tekstu se o objektu Đumrukane na pojedinim mestima govori u sadašnjem vremenu, iako zgrada ne postoji poslednjih 75 godina. U planovima za ovaj prostor razmatrana je potpuna rekonstrukcija, od koje se očigledno odustalo zbog problema sa kapacitetima i niskim estetskim vrednostima nekadašnjeg objekta, pa je učesnicima na ovom konkursu dat zadatak da kreativno osmisle sećanje na srušeni objekat. Treba imati u vidu da za nepostojanje ovog zdanja, čija je važnost više istorijska nego arhitektonska, nisu odgovorni urbanisti ili arhitekte, kao ni političari, već burna ratna istorija Beograda.\nU tekstu se dalje postavlja pitanje da li se Zavod za zaštitu spomenika kulture grada Beograda uključivao ili bavio konkursom. Odgovor na ovo pitanje se može dobiti pažljivim isčitavanjem raspisa konkursa, koji je, kao retko koji raspis, vrlo detaljno i sa svih aspekata definisao smernice za konkursna rešenja. Dalji razvoj ovog projekta će se odvijati u kontekstu javnog uvida u Nacrt plana detaljne regulacije, za koji je upravo realizovani konkurs predstavljao svojevrsnu proveru prostorno-programskih mogućnosti i sagledavanja potencijala. Dakle, diskusija koju autor teksta pominje, po važećoj proceduri tek treba da usledi tokom usvajanja Plana detaljne regulacije. Bilo bi važno da kao struka registrujemo i pohvalimo makar dosadašnje poštovanje procedure za ovako važnu temu za grad. Prostora za dalje diskusije i analize u ovom slučaju ima, a na arhitektama, urbanistima, istoričarima i zaštitarima, kao i građanima je da to uvide da bi mogli i da ga iskoriste na najbolji način.\nKao arhitekte smatramo da je veoma važno da se u respektabilnim medijima u moru događaja nađe mesta i za diskusiju o razvoju grada, arhitekturi, nasleđu i odnosu prema tradiciji Beograda, na čemu se gospodinu Duloviću i Vremenu zahvaljujemo.\nU većini reagovanja na ovaj konkurs i njegove rezultate, uključujući i pomenuti tekst, (uz razumevanje da je njegov autor pre svega istoričar) stiče se utisak da je za širu javnost vredno samo nešto što je dovoljno staro, što je građeno pre 100 ili više godina, i što izgledom podseća na staro, da bi se uklopilo u kontekst istorijskog nasleđa Beograda. Savremena arhitektura, savremeni materijali se doživljavaju kao pretnja ili atak na našu tradiciju. U komentarima na izgled fasade pobedničkog rešenja, u široj javnosti preovladava kritika na račun stakla kao neprimereno modernog materijala, dok ni jednog drugog stručnog argumenta nema, što ne znači da ne postoji i da nema prostora za takvo preispitivanje. Ali takav prostor se sužava, jer strah od novog i savremenog preti da zacementira položaj i ulogu arhitekata u društvu. U takvoj kontekstualizaciji savremenog života gubi se iz vida da, svesni toga ili ne, mi danas stvaramo nečiju prošlost.\nNedostatak edukacije i informisanja šire javnosti o razvoju i vrednovanju arhitekture kao struke, o tome šta to čini arhitekturu kvalitetnom, koje su tendencije i koji je teorijski okvir za razvoj arhitekture u svetu, ostavljaju sve ozbiljnije posledice. Po našem mišljenju razlozi su ipak kompleksniji od pozivanja na odgovornost arhitekata (koja postoji i od koje ne bežimo), ili odgovornost investitora koji grade kako im se hoće. I dalje se u našoj sredini u široj javnosti umetnost sagledava kao alat da se stvarnost ulepša, a u taj zadatak ulepšavanja smešta se i jezik arhitekture. Na sličan način se istorija koristi kao sredstvo kako bi se napravila lepša slika prošlosti, a tako posredno ulepšala sadašnjost, dok nam je praktično od početka moderne istorije Srbije jedina konstanta to da nam je, po rečima Stojana Cerovića, prošlost živopisnija i neizvesnija od budućnosti. Dok politička elita servira nova društvena i nacionalna prioritetna pitanja bez čijeg rešavanja nema budućnosti, prolaze životi generacija sa tekućim i novim problemima kvaliteta stanovanja, gradnje, saobraćaja, vodovoda i kanalizacije, higijenskih pitanja, nelegalne gradnje i neplanskog širenja grada.\nU širem kontekstu tržišta i građevinskog buma u Beogradu u poslednjih nekoliko godina sve je češća pojava lažnog istoricizma, korišćenjem citata forme ili detalja koji su bili karakteristični za gradnju objekata početkom prošlog veka. Dovoljno je proći centralnim delom Vračara pa se uveriti u kojoj meri je pojava tzv. „parižanki“ uzela maha. Usled izostanka adekvatne kulturne strategije ili strategije razvoja arhitekture, privatni investitori se sve češće odlučuju za obrazac gradnje koji imitira arhitekturu međuratnog perioda, odgovarajući tako na preovladavajući ukus građana koji bez obzira na obrazovni ili ekonomski status, žele da se osete kao da su deo Beča ili Pariza. Na ovim objektima nema ni govora o bilo kakvim arhitektonskim vrednostima, tretiranju proporcija ili materijala, već o jednom vulgarnom krajnjem proizvodu koji podseća na arhitekturu totalitarnih režima.\nGospodin Dulović precizno primećuje da je Đumrukana, koja je podignuta 1834. godine, predstavljala „prelomni momenat u arhitektonskoj istoriji Beograda od kojeg nije više bilo povratka na stari način zidanja“. Upravo se u težnji da se obnovi objekat koji nema visoku arhitektonsku vrednost, koji je srušen pre 75 godina i za koji gotovo da nema živih svedoka, i krije kontradiktornost ovakvog stava. Đumrukana je u vreme kad je zidana predstavljala upravo izraz epohe i poveznicu tadašnje Kneževine Srbije sa svetom, rame uz rame sa stilskim, tehničkim i graditeljskim dostignućima Evrope toga doba.\nDanas se na žalost u Srbiji problematizuje težnja da se na isti način ide u korak sa svetom, i traži se kopija starog, bez hrabrosti i želje za istraživanjem novih potencijala prostora i vedute beogradskog priobalja. Pri tom se gubi iz vida da će i neke buduće generacije živeti u Beogradu za 100 ili 200 godina i da će se odnositi prema arhitektonskom nasleđu koje danas stvaramo i koje im ostavljamo, a koje treba da bude odraz vremena i epohe u kojoj živimo.\nNa kraju, na po našem mišljenju tendeciozno naslovljen tekst sa pitanjem „Ostaje li beograd bez svog nasleđa“ kao i u podnaslovu „Da li je nova zgrada Kola morala da bude baš na Kosančićevom vencu, na mestu Đumrukane“ osim podsećanja autoru naslova, da Beograd bez pomenutog nasleđa i objekta Đumrukane živi već 75 godina, odgovore na oba ova pitanja pronaći ćete u rešenju koje smo osmislili.\nNa zahtev raspisivača konkursa da se autori kroz rešenje nadovežu na značenje koje je Đumrukana predstavljala za epohu u kojoj je nastala, naš autorski tim je predložio osnivanje Centra za istraživanje i promociju kulturnog nasleđa, pa je time objekat ansambla Kolo dobio kompatibilan sadržaj. Ova celovita ideja naslovljena je nazivom Venac baštine.\nSa svešću o tome da kulturno nasleđe obuhvata kako materijalna tako i nematerijalna dobra, i da predstavlja temelj kulturnog i nacionalnog identiteta, pa tako pomaže da se razume sadašnjost i u savremenom životu učestvuje, smatramo da smo našim rešenjem dali odgovor na zahtev za obnovom nekadašnjeg objekta Đumrukane, sa ciljem da građanima Beograda ovo postane mesto od istog značaja kao što je bilo i našim sugrađanima pre dva veka.\nVladimir Đorić, direktor projektnog biroa Zabriskie, pobednika arhitektonskog konkursa za novu zgradu ansambla „Kolo“.


Svetislav Dragomirović pozvan u radionicu Nipkow Program u Berlinu « FCS\nSvetislav Dragomirović pozvan u radionicu Nipkow Program u Berlinu\nSrpski reditelj Svetislav Dragomirović pozvan je da učestvuje na tromesečnoj radionici Nipkow Program u Berlinu. Radionica se organizuje program Berlin Film Residencies kojai, kažu, tesno sarađuje sa Berlinskim festivalom. Namenjena autorima koji razvijaju prvi ili drugi dugometrazni film, i poziva godišnje između 10 i 15 projekata iz celog sveta da, zajedno sa predstavnicima projekta, rade na razvoju scenarija, razvoju produkcije, distribucije.\nProjekat igranog filma koji će Dragomorović tamo predstavljati i razvijati vodi se pod radnim naslovom Linije. Priča filma je smeštena u period izmedju kasnih osamdesetih i kasnih devedesetih, prati turbulentan život jednog od tadašnjih šefova podzemlja, i obrađuje temu saradnje državne bezbednosti sa tadašnjim kriminalnim miljeom, sve to naravno dok se Jugoslavija raspada u krvavom obračunu, a običan narod (samo)zadovoljava mrvicama i ponekom koskom.\nProjekat je podržan na konkursu za razvoj scenarija Filmskog centra Srbije, a nakon razvoja na Nipkow programu, planirana je faza finansiranja u toku naredne 2022, kao i priprema i snimanje krajem 2023 i pocetkom 2024. godine.


Opozicija u Skupštini Srbije ne sedi, i ne ćuti. Ustali smo i stojimo u znak protesta zbog opstrukcije rasprave o amandmanima na Predlog zakona o budžetu 2019. koju vrši vladajuća većina.pic.twitter.com/nxEjv4jhc3 – На вези\nOpozicija u Skupštini Srbije ne sedi, i ne ćuti. Ustali smo i stojimo u znak protesta zbog opstrukcije rasprave o amandmanima na Predlog zakona o budžetu 2019. koju vrši vladajuća većina.pic.twitter.com/nxEjv4jhc3\nOpozicija u Skupštini Srbije ne sedi, i ne ćuti. Ustali smo i stojimo u znak protesta zbog opstrukcije rasprave o amandmanima na Predlog zakona o budžetu 2019. koju vrši vladajuća većina. pic.twitter.com/nxEjv4jhc3\n← Milica Mila Ristić, BG\nUvaženi @avucic, imam dva pitanja: 1) Da li ste se tajno sreli sa Hašimom Tačijem u Rimu u nedelju, 4. novembra ove godine? 2) Da li ste na tom sastanku razgovarali o podizanju taksi na robu iz centralne Srbije kao načinu da se međunarodni protivnici “razgraničenja” omekšaju? →


Studenti treće godine Fakulteta za državne i evropske studije u okviru časova vježbi iz predmeta Prekršajno pravo, posjetili su u utorak, 05. decembra 2017. godine, Drugostepeni sud za prekršaje, sa sjedištem u Podgorici.\nU okviru posjete, studentima je najprije upriličen susret sa Predsjednikom Drugostepenog suda za prekršaje, g-dinom Milivojem Rašovićem, koji je studente upoznao sa radom Suda i njegovim djelokrugom rada, odnosno funkcijama i nadležnostima Predsjednika Suda.\nDrugi dio ove posjete bio je organizovan kroz simulaciju zasijedanja Vijeća drugostepenog suda za prekršaje, od strane sudija ovog Vijeća, g-đe Dragice Stojanović kao Predsjednika Vijeća, g-dina Žarka Pavličića i g-đe Larise Begović kao članova Vijeća, koji su kroz konkretan primjer predstavili način zasijedanja Vijeća i odlučivanja u konkretnom predmetu. Na ovaj način, studenti su kroz svojevrsnu simulaciju slučaja mogli da se upoznaju sa načinom odlučivanja Vijeća.\nZatim je uslijedio dijalog sa studentima, a brojna pitanja ukazala su na značajno interesovanje studenata za ovu materiju.\nNakon posjete, iskazano je obostrano zadovoljstvo da se ovaj vid saradnje nastavi, kako bi se pored teorijskog dijela koji izučavaju u nastavnom dijelu upoznali i sa praktičnim primjerima i radom.


RTS :: Vučić: Do kraja 2014. građani će živeti bolje\nPolitika Vučić: Do kraja 2014. građani će živeti bolje\nčetvrtak, 05. dec 2013, 09:08 -> 18:29\nVučić: Do kraja 2014. građani će živeti bolje\nImam samo jedno obećanje, da ćete već krajem 2014. videti i osetiti da možemo da živimo bolje, da smo napravili ozbiljne reforme i da smo branili i da ćemo uvek braniti Srbiju, poručio lider SNS-a Aleksandar Vučić prilikom posete Ripnju. Do kraja godine biće završene istrage u vezi sa 24 sporne privatizacije i podignute optužnice na osnovu tih istraga, najavljuje Vučić.\nLider Srpske napredne stranke Aleksandar Vučić kaže da će građani do kraja 2014. godine živeti bolje, da će biti sprovedene reforme i "da smo izdali lopove, kriminalce i tajkune, a da ćemo uvek braniti Srbiju".\n"Imam samo jedno obećanje, da ćete već krajem 2014. videti i osetiti da možemo da živimo bolje, da smo napravili ozbiljne reforme, izdali lopove, kriminalce i tajkune i da smo branili i da ćemo Srbiju braniti uvek i na svakom mestu", rekao je Vučić, obraćajući se građanima u Ripnju, pred lokalne izbore u beogradskoj opštini Voždovac.\nRekao je da će učiniti sve da zemlja izađe iz ekonomske krize, da se u zemlji poštuju red i disciplina i da pravna država konačno dobije svoje zasluženo mesto. Naglasio je i da tajkuni neće biti ti koji će upravljati Srbijom, već oni koje narod bira.\nVučić je poručio da pred Srbijom nije nimalo lak period jer je prethodna vlast sve razorila, da je privatizacijom uništila sve što su penzioneri i građani stvorili i da su ostavili ne samo praznu nego i razvaljenu kuću koju prvo moramo očistiti.\n"Krenuli smo da se borimo, da stvari dovodimo u red, da uspostavljamo vladavinu prava i na svaki mogući način pokušavamo da reformama promenimo ekonomski tok Srbije i to je najvažnije za našu zemlju", rekao je Vučić.\nTo znači, objasnio je, da će u javnom sektoru morati da se sredi mnogo više nego do sada i da će promene morati da pogode svakog od nas kako bismo svi živeli bolje, ali da niko više građane neće moći da potkrada.\nNajavio je da će stanovnici Ripnja posle, kako je rekao, decenije neispunjenih obećanja, konačno dobiti vodovod. Vučića su u Ripnju dočekali stranački aktivisti i građani, ali i aktivisti SRS-a koji su, u trenutku kada je lider SNS-a došao, puštali četničke pesme, a kada je počelo njegovo obraćanje, dobacivali su mu pripadnici Srpskog sabora "Zavetnici".\nKomentarišući dobacivanja "Vi ste sluge Brisela", Vučić je rekao: "Mi smo sluge našeg naroda, pa i vas nekoliko lepo trpimo i poštujemo" i poručio da će narod na izborima pokazati kome daje podršku.\nVučić je rekao da će od Srbije graditi pristojno društvo i da se oni koji misle da će nečija vika i dreka sprečiti narod da izrazi svoju volju, u tome varaju.\nGovoreći o privatizaciji "Vršačkih vinograda", Vučić je rekao da predsednik Tomislav Nikolić nema nikakve veze sa tom privatizacijom, a da su državni organi na vreme reagovali i sprečili da dođe do štetnih posledica po državu u toj privatizaciji.\nPrvi put realno izračunat budžet\nVučić tvrdi da je prvi put napravljena realna računica prihoda i rashoda u Predlogu budžeta za narednu godinu, a fiskalni deficit je najmanji i tačno prikazuje koliko se novca troši.\n"Neki kažu da je najveći fiskalni deficit predviđen, ali nije. On je najmanji samo što prvi put ne lažemo svoj narod, već prikazujemo tačno koliko novca trošimo i gde sve pare dajemo", rekao je Vučić obraćajući se građanima u Pinosavi u okviru kampanje za lokalne izbore na Voždovcu.\nVučić ističe da je prvi put izračunato koliko je ljudi zaposleno u javnom sektoru, jer se u prethodnih 15 godina to nije znalo, a sada je građanima pokazano koliko ljudi radi u tom sektoru i kako mora da se podstiče privatni sektor.\nGrađani treba da pokažu razumevanje za ministra finansija Lazara Krstića, koji je, kako kaže, prvi put pokazao gde se troši i gde će biti uložen novac građana.\n"Prvi put može da se vidi šta je to što država radi, prvi put ćemo sebi morati da kažemo šta smo sve loše napravili i to ćemo morati da menjamo", poručio je Vučić i dodao da će svi morati da se menjaju i da će promene morati da prođu preko "naših leđa".\nPrvi potpredsednik Vlade ocenio je da će, ukoliko u decembru ili do kraja januara bude održana međuvladina konferencija, kojom će Srbija formalno započeti pregovore sa EU, biti urađen veliki posao za zemlju za manje od godinu i po dana.\nVučić je rekao da je put ka EU ozbiljan i važan za Srbiju i napomenuo da su poglavlja 23 i 24 bitna, kao i da će Srbija na taj način uspeti da uredi svoj pravni poredak.\nNaglasio je i da aktuelna vlast "ne laže i ne vara građane i ne pravi Potemkinova sela, već da rešava probleme".\n"Mi to ne radimo da bismo dobijali poene i poverenje građana, nego kao odgovorni ljudi radimo da bi narod video da ima ozbiljnu vlast koja ih ne vara i ne laže", poručio je Vučić.\nŽestok obračun sa kriminalom\nVučić je poručio da će javnost narednih dana videti "žestok obračun" sa organizovanim kriminalom i da će do kraja godine biti "veoma interesantno".\n"Videćete narednih dana, koliko sutra i prekosutra, naš žestok obračun sa organizovanim kriminalom, završetak (istrage) 24 sporne privatizacije i još nekoliko važnih akcija države. Biće veoma interesantno do kraja godine", rekao je Vučić novinarima u naselju Zuce na opštini Voždovac.\n"Ono što smo obećali narodu, to ćemo ispuniti", naglasio je Vučić.\nVicepremijer je onima koji tvrde da se radi o političkim procesima poručio da te slučajeve vode tužioci koje su upravo oni izabrali i "dizali u nebesa pre samo godinu dana".\nVučić je ukazao na to da je reč o istim tužiocima kojima je sada samo dozvoljeno da rade po zakonu, da gone kriminalce i da ih više ne štite.\n"Moram da kažem da su mnogi političari u prethodnom periodu mnoge kriminalce štitili i čuvali", rekao je Vučić.\nSmena više direktora koje je postavio SNS\nVučić je najavio da će u narednim danima biti smenjeno više direktora javnih preduzeća koje je postavila ta stranka, jer je SNS nezadovoljan njihovim radom.\n"Pokazaćemo da je odgovornost princip na kome zasnivamo našu vladavinu, a to je i poštenje", rekao je Vučić.\nKaže da se "naslušao različitih priča", ali da još nije čuo da je neko rekao da su ljudi iz vrha SNS-a "ukrali nešto".\n"Naslušao sam se svega, ali još nisam čuo da je neko rekao - ukrali ste pare na tom mestu. Za neke jesam, ali za ljude iz vrha SNS-a nisam", rekao je Vučić.\nLider SNS-a kaže da je ponosan na tu činjenicu i da je uveren da će tako i ostati.\n(petak, 10. okt 2014, 22:24) - МИЛАН [neregistrovani]\n(petak, 06. dec 2013, 13:00) - калкулисање [neregistrovani]\n(petak, 06. dec 2013, 12:28) - Sutra zivot! [neregistrovani]\n(petak, 06. dec 2013, 11:48) - anonymous [neregistrovani]\n(petak, 06. dec 2013, 09:15) - anonymous [neregistrovani]\n(petak, 06. dec 2013, 08:08) - Rade anonymous [neregistrovani]\n(petak, 06. dec 2013, 02:06) - Dusan [neregistrovani]\n(petak, 06. dec 2013, 01:10) - anonymous [neregistrovani]\n(petak, 06. dec 2013, 01:09) - Aca [neregistrovani]\n(petak, 06. dec 2013, 00:20) - anonymous [neregistrovani]


Savremena poslovna korespondenicja – SIGURNA MREŽA\nSavremena poslovna korespondenicja\n19. septembra 2013. 26. marta 2014. autor: Tim mentor, posted in IT bezbednost, Korespondencija\nAplikacija „Slovo“ namenjena je učenicima i studentima za učenje slepog kucanja. Program nije potrebno prethodno instalirati, već se pokreće jednostavnim startovanjem fajla „Slovo [SR].exe“. Po pokretanju, potrebno je da pročitate licencu za korišćenje i da je prihvatite, obeležavanjem opcije „Prihvatam uslove“. Ukoliko ne želite više da Vam program na početku prikazuje ovaj prozor, potrebno je da obeležite i opciju „Ne prikazuj više ovu stranu“. Klikom na „Nastaviti“ stižete do menija za izbor lekcija, onih koje već dolaze s programom „Slovo“ ili onih koje su kreirali nastavnici. Naknadno kreirane datoteke s lekcijama, koje imaju ekstenziju „.slovo“, nalaze se u fascikli u kojoj se nalazi program. U meniju je ponuđeno da svoj izbor sačuvate i za ubuduće, a u sledećem prozoru tu opciju, po potrebi, možete poništiti.\nMogući je izbor pisma za koji se uči slepo kucanje – ćirilica ili latinica. Ovde se može uključiti ili isključiti opcija zvučne verzije, namenjena pre svih osobama s posebnim potrebama, ali koja može biti od velike pomoći i mlađoj deci pri učenju kucanja. U dnu prozora, s leve strane je dugme „Nazad“, pomoću kog se u svakom trenutku možete vratiti na početak, dok se s desne strane nalazi „Full Screen“ opcija za prikazivanje programa preko celog ekrana.\nU zavisnosti od nivoa vaše veštine slepog kucanja, možete izabrati „Učenje kucanja“ za koje postoji ugrađenih 12 lekcija (sa po 3 poglavlja) koje vode početnika kroz učenje slepog kucanja od samog početka, „Vremensko kucanje“ pri kome se meri brzina kucanja ili „Igricu“. Za prve dve opcije strelicama „gore“ i „dole“ na levoj strani možete birati ponuđene kurseve i lekcije.\nPreporučujemo da detaljno pročitate instrukcije za pravilno slepo kucanje i upoznate se s pravilnim položajem za sedenje i pozicijama šaka i prstiju na tastaturi, na šta Vas sve vreme podseća i animacija u dnu ekrana. Ovaj tekst uvek možete nanovo čitati klikom na znak pitanja (Help opcija) u donjem desnom uglu ekrana, dok se klikom na znak uzvika pojavljuje uputstvo za gimnastičke vežbe koje je preporučljivo izvoditi u pauzama dužeg kucanja na tastaturi i dugotrajnog rada za računarom uopšte.\nIgrica u kojoj ćete oprobati svoju veštinu slepog kucanja ima tri nivoa: sporo kucanje (uz pomoć), srednje i brzo kucanje, a svoje postignuće možete uporediti sa dosadašnjim najboljim rezultatima u sekciji „Najbolji rezultati“. Ukoliko ste bili dovoljno dobri, program „Slovo“ će Vas o tome obavestiti i omogućiti da svoje ime i broj poena upišete na listu najboljih.\nNastavnici i učenici zainteresovani za korišćenje aplikacije “Slovo” (4.3 MB) mogu je preuzeti klikom na ovaj link, a uputstvo za korišćenje aplikacije se može preuzeti klikom na ovaj link.\nU okviru aplikacije Slovo nastavnicima je na raspolaganju Editor, modul za kreiranje kurseva i lekcija za učenje slepog kucanja.\nStartovanjem datoteke „Editor [SR].exe“ otvara se meni koji nastavniku omogućava pravljenje novih lekcija i izmenu onih koje već ranije napravljene. Ako nastavnik po prvi put koristi Editor, znači da nema prethodno kreirane datoteke, pa nove možete da oformi klikom na opciju „Nova datoteka“.\nMoguće je, u odvojenim karticama, lekcije napraviti u ćiriličnom ili latiničnom pismu, samo u jednom ili samo u drugom, ili u oba pisma u okviru istog kursa, u skladu s potrebama nastave. Tako kreiran materijal nastavnik snima putem kartice „Sačuvaj“, gde se može tačno videti koliko u kom pismu ima definisanih lekcija i poglavlja. U svakom pismu je moguće u 20 strana, odnosno sekcija, napraviti po četiri poglavlja, dakle na raspolaganju su 80 poglavlja u ćiriličnom i 80 u latiničnom pismu, a u svakom poglavlju može biti proizvoljan broj lekcija.\nOznačeno korespondenicja, program za slepo kucanje, Savremena poslovna korespondencija i komunikacija, slepo kucanje\nPrevious postFilm – 50 godina digitalnog racunarstva u Srbiji\nNext postДигитална (не)писменост дигиталне генерације


RTCG - Radio Televizija Crne Gore - Nacionalni javni servis :: Politika :: Javni konkurs za izbor predsjednika DIK-a\n27. 01. 2020. 12:25 >> 13:51 0\nAktuelni predsjednik DIK-a Đorđije Vukčević 17. januara ispunio je uslov za starosnu penziju.\nNa sjednici Administrativnog odbora uzdržan je bio samo poslanik Socijaldemokratske partije Raško Konjević.\nKonjević je kazao da se desilo ono sto je sugerisao kada su birali Vukčevića za predsjednika DIK-a u martu prošle godine.\nOn je upozorio da bi ovaj put, pri izboru predsjedika DIK-a, trebalo da budu oprezniji.\n"Neprimjereno je da biramo nekoga za koga unaprijed znamo da će za sedam ili osam mjeseci po sili zakona morati na napusti tu funkciju”, rekao je Konjević.\nOn je upozorio da bi ovaj put, pri izboru predsjednika DIK-a, trebalo da budu oprezniji.\n"Dovodimo sebe u nelagodnu poziciju, a bojim se u potpuno devastiranu poziciju predsjednika DIK-a, gdje nakon svih ovih dešavanja, nijesam siguran da će se iko od ozbiljnih pravnika koji ispunjavaju formalne uslove javiti na ovaj konkurs", naveo je Konjević.\nPredsjednik Administrativnog odbora Luiđ Škrelja kazao je da će se truditi da do raspisivanja izbora u Tivtu bude izabran predsjednik DIK-a, mada, kako je naveo DIK je i sada u punom sastavu i pravnom kapacitetu da donose bilo koju odluku.\nŠkrelja je naveo da bi drugačija situacija bila da je usvojen zakon o izboru odbornika i poslanika.\n"Imali smo veoma značajno radno tijelo koje se bavilo izbornom reformom i gdje je bio predviđen novi način organiozovanja, rada i izbora DIK-a. To je jedini razlog zašto smo čekali kraj godine da bismo raspisali konkurs za predsjednika Komisije", naveo je Škrelja.\nČlanica Odbora Marta Šćepanović rekla je da se nada da će se na konkurs za predsjednika DIK-a javiti stručni i profesionalni kandidati.\nAdministrativni odbor usvojio je na današnjoj sjednici Predlog odluke o određivanju kriterijuma za utvrđivanje opravdanog odsustva poslanika sa sjednica Skupštine i njenih radnih tijela.\nZa odluku je glasalo sedam članova Administrativnog odbora.\nPoslanici da u pisanoj formi donesu opravdanje za odsustvo sa sjednica\nU odluci se navodi da je poslanik koji odsustvuje sa sjednice dužan da u pisanoj formi opravda odsustvo u roku utvrđenom Poslovnikom Skupštine.\n"Opravdanim odsustvom smatra se ako poslanik odsustvuje zbog bolesti, roditeljskog odsustva, aktivnosti u vezi sa vršenjem poslaničke funkcije (uz prethodnu saglasnost Kolegijuma predsjednika Skupštine)", stoji u odluci.\nPoslanik, kako se navodi, može biti opravdano odsutan i zbog nepredviđenih okolnosti, kao što su viša sila, saobraćajna nezgoda.\n"Opravdanim odsustvom smatra se ako poslanik odsustvuje zbog razloga za odsustvo predviđenih opštim propisima koji uređuju prava zaposlenih – odsustvo zbog sklapanja braka, smrtnog slučaja u porodici", dodaje se u odluci.\nPoslanik je, kako se navodi, dužan da dostavi dokaz kojim opravdava odsustvo, kao što je medicinsko uvjerenje, adekvatna potvrda, pozivno pismo.\nKonjević je ocijenio da nije dobro da poslanik, u slučaju odsustva sa sjednice zbog bolesti, medicinsku dokumentaciju dostavlja predsjedniku Skupštine ili odboru, jer oni nijesu medicinski stručnjaci koji treba da utvrđuju da li je neko\nsposoban ili ne za posao.\nTakođe je, kako smatra on, paradoksalno da za aktivnosti u vezi sa vršenjem poslaničke funkcije poslanik treba da ima prethodnu saglasnost Kolegijuma predsjednika Skupštine.\n"Mi sada, da ne bismo konstatovali da je ono što je u Poslovniku neprimjenljivo, pokušavamo da pravimo zakrpu sa tom odlukom", rekao je Konjević.\nPoslanik DPS Andrija Nikolić kazao je da rješenja koja su uvrštena u Poslovnik nije izmislio parlament Crne Gore, jer je to praksa koja je zastupljena u najrazvijenijim temljama EU, u kojima su u različitim formama predviđene kazne za poslanike koji neopravdano odsustvuju sa sjednica.\nŠćepanović je kazala da su svi poslanici u radnom odnosu, da primaju zarade.\n"Zašto bi se mi razlikovali od svih ostalih u Crnoj Gori koji su u radnom odnosu i dužni su da opravdaju odsustvo. Da li je realno da neko ne dolazi uopšte na posao i prima punu zaradu", pitala je Šćepanović.\nOna je naglasila da ne treba banalizovati odluku.\n"Tačno se zna da je kao dokaz za odsustvo zbog bolesti dovoljan jedan dokument od izabranog ljekara i zna se koja je procedura", rekla je Šćepanović.\nPoslanik DPS-a Milorad Vuletić na početku sjednice naveo je da mu je potrebno vremena da se upozna sa sadržajem odluke.\n"Meni je ovdje mnogo diskutabilnih stvari. Prvo ne znam da li sam ja ovdje u radnom odnosu ili sam izabrano lice. Kriterijum da meni o odsustvu odlučuje kolegijum i predsjednik Skupštine, a ne klub poslanika kojem pripadam i građani koji su me delegirali, za sada mi nije prihvatljiv, dok me neko ne ubijedi da griješim", naveo je Vuletić.\n"DIK zloupotrijebio lične podatke birača u HN"


Promjene u SAD uticaće i na odnose kosovskog i srpskog društva? - Vojvođanski istraživačko-analitički centar "VOICE"\n"Dolaskom Bajdena, prestaće svaka priča o podeli Kosova"\nSuočavanje sa zajedničkom prošlošću i zajednički pogled ka budućnosti dva su ključna procesa u odnosima kosovskog i srpskog društva, a od presudne važnosti za razvoj oba jest uključivanje šire zajednice za dijalog – ocjenjuju sagovornici VOICE. S obzirom da najveću vidljivost u odnosima dva društva ima dijalog Beograda i Prištine, nije jednoglasno mišljenje o uticaju promjena u Bijeloj kući na zvanične odnose dvije zemlje.\nKreshnik Ahmeti, sekretar za međunarodne odnose pokreta Samoopredjeljenja (Vetëvendosje) kaže za VOICE da odlazak Donalda Trumpa iz Bijele kuće označava kraj “The Art of Deal” pristupa dijalogu. “Ovaj pristup bio je nebalansiran i prilično je favorizovao Srbiju u dijalogu, a kroz interpretaciju Richarda Grenella svrgnuo je demokratsku i legitimnu vlast u Kosovu koja se borila protiv korupcije i radila na unutrašnjem dijalogu Kosova sa Srbima na teritoriji Republike Kosovo”, kaže Ahmeti za VOICE.\nUzevši u obzir zvanične stavove Biden-Harris kampanje i Bidenovu viziju odnosa SAD sa Kosovom i Albanijom, Ahmeti vjeruje da će dijalog pod supervizijom SAD ubuduće poštovati suverenitet i teritorijalni integritet Kosova, zajedničkim prepoznavanjem obje zemlje. “Promjenom administracije, promijeniće se takođe politika Bijele kuće prema Zapadnom Balkanu. Administracija koja upravo odlazi imala je neistorijski pristup koji je mogao biti opasan za budućnost, da se nastavio. S druge strane, administracija koju očekujemo vodi jedan od najaktivnijih političkih aktera tokom prethodnih oružanih sukoba u bivšoj Jugoslaviji. Prethodna administracija imala je jasnu tendenciju istorijskog revizionizma, izjednačavajući kosovsku vlast sa aktuelnom vlasti koja je nasljednica politike genocidnog projekta. Joe Biden poznaje istoriju Balkana i s obzirom da je učesnik te istorije, vjerujem da će njegov pristup pokazati više razumijevanja za dobre odnose i prosperitet regiona”, rekao je Ahmeti za VOICE.\n“Art of Deal”\nReferenca Ahmetija na knjigu “Art of the Deal” koju su napisali Donald Trump i Tony Schwarz objavljenu 1987. godine, ponajbolje opisuje ekspanziju preduzetničke sfere u političku koja je vidno uticala na diplomatsko i političko komuniciranje. “Hiperbola istinitog”, “naivno pretjerivanje u svrhu efektivne promocije” – izrazi su koji su predstavljeni u navedenoj publikaciji objašnjavajući ulogu i značaj “alternativnih činjenica”. U tekstu “Trumpizam je životni stil, hroničan u Americi” objavljenom 6. novembra u The Washington Postu, novinar Philip Kennicott konstatuje da je “trumpizam” – prije nego smo počeli da ga shvatamo kao “trumpizam” bio temelj američke kulture kao tendencija mišljenja o bjelačkoj nadmoći koja je tamo negdje a ne baš ovdje. “Sada znamo da to nije maliciozna mrlja na američkoj kulturi već jedan od njenih temelja. I to (saznanje) je napredak”, konstatuje Kennicott, upozoravajući da je riječ o stanju protiv kog se može boriti rigoroznom samodisciplinom, konstantnim nadzorom nad mislima koje imamo, riječima koje koristimo i pretpostavkama koje pravimo.\nKraj epohe trgovačke diplomatije?\nShvatajući državu kao firmu čiji je izvršni direktor, Donald Trump postavio se kao autoritet iznad Kongresa u kome većinu imaju demokrate i Senata u kome većinu imaju republikanci. Vidljivost predsjednika koji dolazi iz preduzetničke sfere omogućila je Trumpu da priemptivne politike (sprečavanje prijetnji do kojih može doći) provodi na mikroekonomskim planovima u područjima Evrope i Bliskog istoka. Takav učinak ima i Vašingtonski sporazum koji su Aleksandar Vučić i Abdullah Hoti potpisali krajem septembra pod supervizijom sada već bivšeg američkog predsjednika.\nIstoričar Milivoj Bešlin, naučni saradnik Instituta za filozofiju i društvenu teoriju Univerziteta u Beogradu, ocjenjuje Trumpovu vladavinu kao period trgovačke diplomatije. Bešlin podsjeća da je Trump protivnicima i neprijateljima Sjedinjenih Američkih Država smatrao tradicionalne američke saveznike i demokratske zemlje, što je manifestovano deficitom samopouzdanja u Evrpskoj uniji. “Dolaskom Bidena na mesto novog američkog predsednika ta stvar se vrlo menja. Postojaće jedinstvena politika prema odnosima Kosova i Srbije i prema regionu. Ta politika biće usklađena sa principima koje je promovisala ne samo Evropska unija nego prevashodno Nemačka. Od 21. januara Evropa i Amerika će govoriti jednim glasom. To je bila Obamina politika do 2016. godine, tako da očekujem da će da prestane svaka priča o podeli Kosova i novim granicama na Balkanu, što je bila što je bila najpogubnija stvar još u vreme kada je Bolton bio važan čovek u administraciji“, tvrdi Bešlin.\nMilivoj Bešlin: Dolaskom Bajdena, očekujem da prestane svaka priča o podeli Kosova\nPrema mišljenju Bešlina, dolaskom nove američke administracije i povećanjem samopouzdanja Evropske unije otvoriće novu perpsketivu u kojoj neće biti moguće učvršćivanje saradnje Aleksandra Vučića i Milorada Dodika na destabilizaciji i radikalizaciji Zapadnog Balkana i dosad najpogubnijeg, malignog ruskog uticaja. „To se posebno odnosi na Vučićev predlog Malog Šengena koji je po svoj prilici zamišljen kao neka vrsta zamene za Veliku Srbiju“, ocjenjuje Bešlin.\nNovinar Idro Seferi kaže da bi Trumpov pristup dijalogu Beograda i Prištine možda mogao dati brže i lakše rezultate finalnog sporazuma, ali ne bi doveo do trajnog i održivog rješenja u odnosima Srbije i Kosova. “Sporazum koji je postignut u Vašingtonu nije rešio problem Kosova i Srbije ali ga je malo smirio i produžio vreme u kome može da se reši problem, a istovremeno se nastavi bez velikih tenzija. Verovatno će metodologija da se razlikuje imajući u vidu da Biden poznaje Balkan bolje nego Trump, imajući u vidu da je protekloj deceniji Biden imao nekoliko poseta regionu. Iako se tvrdilo javno da nije sporno, mislim da su mnogim zemljama Zapada bile sporne Trumpove intervencije i Trump sam”, kaže Seferi za VOICE.\nPrema njegovim rečima, zemlje članice Evropske unije imaju ozbiljan uticaj na dijalog Beograda i Prištine s obzirom da su mnoge od njih države koje doniraju i pomažu vladama Kosova i Srbije već dvije decenije. “Prošlo je vreme nacionalnih privreda i mi se nismo razvili u tom sistemu. Budućnost svih zavisi od toga kakvi će da budu odnosi između komšija, nivo tolerancije, kakvo će da bude razumevanje za našu prošlost, kako ćemo osuditi gadne zločine koji su se dogodili i kako ćemo prihvatiti žrtve ovih nemilih događaja. Razlog zašto neke zapadne zemlje insistiraju na regionalnoj saradnji jeste tačno to što mi moramo da se sredimo međusobno i da napravimo iskorak da aktivno slušamo drugog. Nećemo nigde stići ako Kosovo i Srbija ne budu imali odnose u nekom trenutku kao, recimo, sa Slovenijom”, rekao je Seferi.\nIpak, Seferi smatra da je za odnose Kosova i Srbije presudna tema proširenja Evropske unije. “Proces dijaloga u EU trenutno nije u najblistavijoj fazi. Angažman koji je trebao da deluje kao stabilniji u odnosu na prethodnu šeficu za spoljnu politiku, Mogherini, ne izgleda kao mnogo jači od onog koji smo vidjeli jer nema baš konkretnih ideja kako to rešiti sasvim i ne priča se još uvek otvoreno o rešenju”, rekao je Seferi.\nDominacija spektakla zamrznutog konflikta\nPrema riječima Nemanje Rujevića, dopisnika nedjeljnika “Vreme” iz Njemačke, uticaj Evropske unije na dijalog Kosova i Srbije je sve manji ili gotovo nikakav, zbog taktikte štapa i šargarepe, gdje je šargarepa buduće članstvo koje treba da privuče zemlje regiona. Rujević kaže da EU tu šargarepu više nema. “Mislim da izostanak te konkretne perspektive učlanjenja koči dijalog između Srbije i Kosova. Posebno Beograd, od koga se očekuje veći ustupak, a i Priština, ne vide dovoljan benefit da se dogovore. Iako se dolaskom Vučića na vlast mislilo da su se tajno dogovorili da prizna Kosovo ne bi li nešto dobio zauzvrat, sada deluje da se to može odugovlačiti u nedogled“.\nS obzirom na to, Rujević smatra da SAD ni ubuduće neće dovoditi u pitanje nezavisnost Kosova i ocjenjuje da nije bilo i vjerovatno neće biti ni vidljivo insistiranje SAD da Srbija prizna Kosovo. „Umesto folklorne politike administracije Donalda Trumpa koja je – što se tiče Kosova – okončana performansom u Ovalnoj sobi kad su i Vučić i Hoti sedeli poniženi na hoklici ispred masivnog stola za kojim je sedeo američki predsednik i osim razigranih, osebujnih nastupa Richarda Grenela, sada ćemo se ponovo vratiti u period nešto ‘dosadnijeg’ diplomatskog pristupa oličenog u Metju Palmeru koji je ranije već imenovan za izaslanika State departmenta za Balkan a zapravo za pitanje Kosova. Kako god, neke velike promene u smislu da Kosovo bude na američkoj agendi, ne očekujem“, ocjenjuje Rujević.\nSkhelzen Maliqi: Srednjih rešenja ili velikih kompromisa ne može biti…\nKosovski politički analitičar Shkëlzen Maliqi tvrdi da ključ sporazuma između Srbije i Kosova drže Sjedinjene Američke Države. „Rešenje se može progurati i na tragu Balkanskog Šengena, pošto on u regionalnom formatu može omogućiti interesno, ekonomsko i kulturno ’ujedinjenje’ Srba i Albanaca prema evroskom ključu. To možda nije zamislivo kada se pođe od trenutnog stanja i potrebno je nadvladati takozvane suverenističke snage koje se protive i evropskoj ideji ukoliko može dovesti do predavanja dela suvereniteta Briselu“, kaže Maliqi. „Srednjih rešenja ili velikih kompromisa ne može biti… Osim ako dogovor bude da Kosovo postane članica Ujedinjenih Nacija a Srbija ne bude prinuđena da ga prizna, pa se na duži rok takoreći navikne na novi, suvereni međunarodni status Kosova, ali na duži rok“, dodaje Maliqi.\nOn tvrdi da je uloga Nemačke važna i vidljiva i na neki način ide ispred Brisela, kao lokomotiva koja vodi i korigira neutralnost Evropske unije u slučaju Kosova. „Kako je izašla iz EU, Velika Britanija nije više u provom planu, ali ostaje važan i uticajan faktor. SAD je ipak postao nezaobilazan ne samo zbog Washingtonskog sporazuma već i zbog toga što jedini može pokrenuti Evropsku uniju na akciju, s obzirom na dobru poziciju pregovoru u odnosu sa Rusijom i Kinom. No, ako se pitanje Kosova ponovao vrati u Savet Bezbednosti, biće to neuspeh Evropske unije, ali ne i Nemačke, Francuske, Britanije koje od devedesetih, uz Italiju i SAD, kroje sudbinu regiona i pariraju ambicijama Rusije“, rekao je Maliqi.\nSuočavanje s prošlošću – uvod u novu budućnost?\nNovo poglavlje u odnosima kosovskog i srpskog društva može otvoriti procesuiranje Hashima Thachija pred Specijalnim sudom za ratne zločine. Skhelzen Maliqi tvrdi: ne bude li prijevremenih, vanrednih izbora, Ramuš Haradinaj mogao bi preuzeti mjesto predsjednika okupljajući dvotrećinsku većinu, čime bi Hoti mogao ostati premijer kao uticajna ličnost u DSK. Idro Seferi kaže da procesuiranje Hashima Thachija može imati ozbiljan uticaj na političku klimu u kosovskom društvu, ali dugoročno može biti uticajno tek u vezi s konkretnim političkim angažmanom Hashima Thachija.\nSnežana Jakovljević iz Udruženja žena “Peščanik” kaže za VOICE da sporazum o normalizaciji odnosa Kosova i Srbije podrazumijeva uključivanje građanki i građana i organizacija civilnog društva u dijalogu. Prema njenom mišljenju, za normalizaciju odnosa Kosova i Srbije u smislu suočavanja s prošlošću preduslov je neposredan uvid javnosti u konkretne teme, sadržaje i zaključke pregovora, a to znači uključivanje građanki i građana i organizacija civilnog društva u sve faze procesa: konsultacije na lokalnom i nacionalnom nivou, učešće u pregovorima i primjene sporazuma.\n“Jasno je da postoji neka vrsta podele između SAD i EU ko se čime bavi u pregovorima, to oni i sami govore, u smislu da se SAD bavi ekonomskim, a EU političkim aspektom pregovora. To je nekako logično, imajući u vidu da Amerika uvek misli da ekonomija sve rešava. Mnogo toga i rešava, ali ekonomija nije čarobni štapić. Šta ćemo sa pitanjima osoba nestalih tokom rata devedesetih? Šta sa ženama koje su pretrpele različite vidove rodno zasnovanog nasilja, koje su bile silovane? Pitanje je takođe i kako promeniti narativ i govor o odnosu između Kosova i Srbije. Jedna učesnica u aktivnostima koje zajedno organizuju Udruženje žena Peščanik, organizacija iz koje ja dolazim i Udruženje žena Mitrovice za ljudska prava je to opisala ovako: Teritoriju Srbije i Kosova treba predstavljati kao bezbedne da bi se olakšala saradnja između ljudi sa obe strane, jer kada organizujemo naše aktivnosti, problem je strah, žene sa Kosova plaše se da govore albanskim jezikom u Srbiji, a žene iz Srbije srpskim jezikom na Kosovu”, zaključuje Jakovljević.\nLjupko Mišeljić (VOICE)\nSuočavanje sa zajedničkom prošlošću i zajednički pogled ka budućnosti dva su ključna procesa u odnosima kosovskog i srpskog društva, a od presudne važnosti za razvoj oba jest uključivanje šire zajednice za dijalog – ocjenjuju sagovornici VOICE. S obzirom da najveću…


U naredne tri godine povećanje plata u prosveti za 35 odsto\nMinistar prosvete, nauke i tehnološkog razvoja u Vladi Republike Srbije Mladen Šarčević najavio je danas da će u naredne dve do tri godine plate u prosveti biće povećane za 35 do 36 odsto, pri čemu će prosvetni radnici prvo povećanje dobiti već u januaru naredne godine.\nŠarčević je u izjavi za agenciju Tanjug rekao da povećanje za prosvetu znači izjednačavanje sa ostalim korisnicima budžeta, na šta se čekalo gotovo deceniju.\nDogovori su išli u dobrom smeru jer se došlo do rešenja koja omogućavaju prosvetarima da brže napreduju od ostalih korisnika budžeta, što je bilo veoma važno jer su zaostajali godinama u odnosu na ostale, naveo je on.\nMinistar je precizirao da će se tačan iznos povećanja koje sleduje prosvetnim radnicima u 2019. godini znati sredinom novembra, kada se urade svi konačni računi, a kada je i planirano da se opet održi sastanak ministarskog tima sa reprezentativnim sindikatima.\nPrema njegovim rečima, približno 58 odsto zaposlenih obuhvaćeno je najvišim nivoom platnog razreda, odnosno nalaze se u 9-1 grupi, u kojoj su već oni koji su imali otežane uslove rada ili rad sa kombinovanim odeljenjima.\nPored razrednih starešina i ljudi koji su u prvoj kategoriji znanja, svakako imamo zaposlene koji drže specifične programe u nekim stručnim srednjim školama ili bilingvalnu nastavu, ukazao je Šarčević.\nTakođe, kako je napomenuo, na sistemu su i kuvarice, vozači i profesori Univerziteta, ali je sistem napravljen tako da ljudi mogu napredovati po kvalitetu rada.\nPouzdan način da medicinski radnici iz BiH mogu naći posao u Njemačkoj\nSrbija i EAEU 25. oktobra potpisuju sporazum\nVlada RS preuzima sve troškove porodiljnog bolovanja\nČetiri grada u Vojvodini među najrazvijenijima: Najviše aktivnih preduzeća u Novom Sadu


Vesti online / Sport / Fudbal / Inđija se posle drame vratila u Superligu\nU doigravanju za popunu Superlige Srbije Inđija je ukupnim rezultatom 3:2 savladala Dinamo iz Vranja koji se nakon samo jedne sezone u eliti vraća u Prvu ligu.\nU prvom meču Inđija je na svom terenu slavila sa 3:0, a na kraju se posle revanša ispostavilo da je to dovoljno za plasman u Superligu jer je u drugom meču u nedelju Dinamo u Vranju slavio sa 2:0.\nDimitrov je bio strelac oba gola za Vranje. Prvi put je mrežu Inđije zatresao u 43. minutu, a drugi put je bio precizan sa bele tačke u 64. minutu.\nPlasmanom na prvo i drugo mesto u Prvoj ligi ranije su plasman u Superligu obezbedili Bačka Topola i Javor, a Dinamo se sada pridružio Zemunu i OFK Bačkoj koji su direktno ispali iz Superlige na kraju ove sezone.


Slavica Ćukteraš i Tanja Savić predstavljaju duetsku pesmu na Grand festivalu! - Muzika - Region - Vesti - Svet Plus\nSlavica Ćukteraš i Tanja Savić predstavljaju duetsku pesmu na Grand festivalu!\n10:21 3. DEC 2013.\nTanja Savić novu pesmu posvetila mužu: Tvrđava od ljubavi je moja priča\nMlade, ali izuzetno uspešne pevačice gostovale su u emisji "Narod pita" čiji je domaćin Saša Popović i potvrdile novu saradnju, te u šali rekle kako će pesma biti specijalno urađena za takmičenje u Grandu. Iako su šaljivo odgovarale na škakljiva pitanja, Slavica se nije ustručavala da otkrije kako se nada pobedi. Ipak, gledaocima nisu priuštile dodatne detalje vezane za saradnju i pesmu.\nDa li je zaista kraj svim nesuglasicama koje su Tanja i Slavica imale i hoće li zauvek zakopati ratnu sekiru ili je ovo samo jedan od marketinških poteza muzičke imperije "Grand", ostaje da vidimo.\nSlavica ĆukterašTanja SavićSlavica CukterasTanja Savic


Ozvaničen početak radova na dionici puta Pale-Jahorina /VIDEO/ - NTV Arena\nOzvaničen početak radova na dionici puta Pale-Jahorina /VIDEO/\nNa Palama je danas ozvaničen početak rehabilitacije regionalnog puta na dionicama Pale-Bistrica i Bistrica-Jahorina, ukupne vrijednosti 5,4 miliona KM. Rekonstrukcija ovog putnog pravca jako je važna zbog Jahorine i svih investicija koje Vlada Srpske ima na ovoj planini, a koja ove godine iznose 100 miliona KM.\nRehabilitacija regionalnog puta na dionicama Pale-Bistrica i Bistrica-Jahorina važna je putna komunikacija za gradjane Istočnog Sarajeva. Ukupna vrijednost radova iznosi 5,4 miliona KM, dužine oko 11 kilometara a rok za izvodjenje radova je 90 dana. Zbog zahtjevnih procedura biće podijeljen na tri dionice.\nZavršetkom rekonstrukcije ovoga putnog pravca, koji će biti spojen sa nedavno završenim putem Jasik-Trijangla, grad Istočno Sarajevo i opština Pale dobiće novu međusobnu putnu komunikaciju.\nVlada Srpske na ovoj planini ulaže oko 100 miliona KM, kažu nadležni. Najavljene su i nove investicije.\nTakođe planirana je i izgradnja takozvane treće trake preko Romanije iz pravca Pala i Sokoca.\nZa vrijeme izvođenja radova na rehabilitaciji regionalnog puta na dionicama Pale-Bistrica i Bistrica-Jahorina saobraćaj teći naizmjenično jednom trakom, ali bez prekida.Izvođač radova je konzorcijum “Kozaraputevi/Bijeljinaput”.\nTags: jahorina, nedeljko coric, palet, putevi srpske, rs, zemlja\nDodik: Miješanje zapada dovelo BiH do raspada, nepovjerenja i želje za samoopredjeljenjem /VIDEO/\nPostignut dogovor – radnici Gradske toplane odustali od štrajka /VIDEO/


Radanska Ruža iz Lebana daruje poklone mladim majkama – Radanska ruža\nObjavljeno - 02.04.2019\nLEBANE – Sve žene koje su dobile bebu u poslednjem kvartalu 2018. godine na poklon će dobiti proizvode Socijalnog preduzeća Radanska RUŽA i pamučne pelene koje su urađene u radionici udruženja. Vrednost pojedinačnog paketa je oko 3.500 dinara, a ukupna vrednost svih paketa je oko 180.000 dinara. Obezbeđeno je 60 paketa za pedeset porodilja u opštini Lebane, koji sadrže zdravu hranu i pamučne pelene. Podela poklona obaviće se 3. aprila 2019. godine u prostorijama kolektiva sa početkom u 12 časova.\nNa ovaj način pokušavamo da pospešimo natalitet u opštini Lebane, saopštavaju iz ovog kolektiva.\nSocijalno preduzeće Radanska RUŽA doo Lebane i Udruženje žena Ruža Lebane, povodom završetka Javnih radova koje je finansirala Nacionalna služba za zapošljavanje i opština Lebane ukazaće na značaj te akcije. Tokom javnih radova zaposlene su dve žene sa invaliditetom kao i dve žene iz kategorije teže zapošljivih grupa stanovništva. Ukupna vrednost zavnih radova bila je 360.000 dinara.


ISTANBUL - Turski nacionalni avioprevoznik Turkiš erlajns (THY) potpisao je danas sporazum o kupovini 117 aviona od evropskog proizvođača aviona Erbasa.\n"Danas potpisujemo najveći sporazum u istoriji Turkiš erlajnsa", izjavio je direktor aviokompanije Hamdi Topku, tokom ceremonije potpisivanja ugovora u Istanbulu, a prenosi agencija AFP.\nPorudžbine se odnose na Erbasove avione tipa A320 za srednje linije, a tih 117 aviona bi trebalo da budu isporučeni do 2020. godine. THY trenutno ima flotu od 215 aviona, od čega je 107 kupljeno od Erbasa, a ostatak od američkog proizvođača aviona Boinga.\nU proteklih nekoliko meseci, kompanija je takođe poručila 20 Erbasovih aviona tipa A330-300, čime su ukupne porudžbine ove kompanije porasle na čak 137 aviona.\nTagovi: Turkiš erlajns, Erbas, avio-kompanije


Привредно Друштво • Preduzetnički Portal RS\nVi ste ovdje: Početna / Registracija / Registracija privrednog društva\nRegistracija privrednog društva obuhvata nekoliko bitnih koraka i procedura. U sledećem tekstu možete dobiti dodatne informacije o registraciji privrednog društva u Republici Srpskoj.\ngradsku /opštinsku uslužnu kancelariju,\nbanku – radi uplate osnivačkog kapitala i otvaranja bankovnog računa;\npodručni centar Uprave za indirektno oporezivanje BiH,\ndistributera fiskalnih uređaja,\nPoresku upravu RS, radi podnošenja zahtjeva za potvrdu o registraciji i prijave zaposlenih radnika.\nUplatu komunalne takse za isticanje poslovnog imena – plaćanja komunalne takse vrši se u PJ Poreske uprave Republike Srpske.\nlična karta vlasnika i odgovornih lica,\npunomoć kojom se ovlašćuje državljanin BiH da zastupa poreskog obveznika u postupcima sa UIO, u slučaju odsustva odgovornog lica-stranog državljanina;\nkarton deponovanih potpisa ovjeren od poslovne banke kod koje je transakcioni račun otvoren,\n10 KM – Svrha doznake: Taksa na zahtjev za registraciju,\n10 KM – Svrha doznake: Taksa za izdavanje rješenja o registraciji,\n20 KM – Svrha doznake: Taksa za izdavanje uvjerenja o registraciji\nFiskalizaciju – Da bi privredno društvo počelo sa radom neophodna je nabavka fiskalne kase koja, sa montažom i godišnjim servisiranjem košta oko 1000 KM.\nOtvaranje bankovnog računa – Posjeta banci radi otvaranja žiro računa uz podnošenje potrebne dokumentacije i zahtjeva za prebacivanje osnivačkog kapitala na žiro račun privrednog društva.


Unapređenje rada sistema svetlosne signalizacije u saobraćaju - Gradjevinarstvo.rs\n09.11.2021. | N. I. | eKapija\nSaobraćajne gužve u Beogradu jedan su od gorućih problema koji poslednjih godina otežava urbani život u prestonici. Nefunkcionalnost je posebno naglašena na frekventim raskrsnicama koje nemaju odgovarajuću svetlosnu signalizaciju zbog čega se stvaraju saobraćajni čepovi i velike gužve. U Gradu Beogradu na 687 sobraćajnih raskrnica, pešaćkih prelaza i drugih objekata saobraćaj je regulisan pomoću semafora. Od tog broja, 95% objekata je površinskog karaktera, a samo u užem gradskom jezgru koje obuhvata teritorije gradskih opština nalaze se 632 raskrsnice gde se saobraćaj reguliše semaforima.\nShodno navedenom, Gradska uprava raspisala tender za unapređenje rada svetlosne signalizacije i uspostavljanje integrisanog rada svih sistema adaptibilnog upravljanja u Beogradu. Kako se navodi u projektnom zadatku, pokretanje ovog obimnog projekta sprovodi se zbog toga što trenutno stanje svetlosne signalizacije ne odgovara realnim potrebama u saobraćaju.\n- Ne postoji mogućnost vremenskog podešavanja rada svetlosnih signala u zavisnosti od trenutnih zahteva učesnika u saobraćajnom sistemu (pešaci, vozila javnog gradskog prevoza, biciklisti, vozila interventnih službi, putnička i teretna vozila), niti pod uticajem saobraćajnog zahteva u široj saobraćajno referentnoj zoni objekta. U većini slučajeva, svetlosna saobraćajna signalizacija nema mogućnost davanja prioriteta vozilima javnog gradskog prevoza i vozilima interventnih službi (vatrogasci, hitna pomoć i policija) - stoji u projektnom zadatku.\nProjekat će obuhvatiti 322 saobraćajna objekta u užem centralnom gradskom području gde će biti uspostavljen centralizovan i daljinski kontrolisan sistem svetlosne signalizacije u saobraćaju.\n- Uvođenjem savremenih sistema za upravljanje saobraćajnim tokovima, kao što su sistemi za adaptibilno upravljanje svetlosnom signalizacijom, koje se u okviru predmetne nabavke nastavlja, stvaraju se uslovi za podizanje stepena iskorišćenosti postojećih kapaciteta ulične mreže i njihovo fleksibilno prilagođavanje zahtevima saobraćaja u realnom vremenu, uz istovremeno povećanje nivoa bezbednosti korisnika i smanjenje negativnog uticaja motorizovanog saobraćaja na životnu sredinu - dodaje se u okviru projektnog zadatka.\nUspostavljanje moderne svetlosne signalizacije, prema namerama Gradske uprave, trebalo bi da zadovolji nekoliko ciljeva. Od povećanja bezbednosti u saobraćaju, efikasnijeg korišćenja ograničenih kapaciteta, do promovisanja veće upotrebe vozila gradskog prevoza koji će imati prednost kada se bude uspostavio novi sistem semafora.\nVrednost tendera iznosi 1.888.000.000 dinara, a rok za prijavu zainteresovanih učesnika je 15. decembar.


Projekat za veću transparentnost – PodrinjeINFO\n1279 Views February 23, 2016 No Comments\tPodrinje PodrinjeINFO\nUdruženje građana „Građanski savet opštine Mali Zvornik“ realizovaće na području opštine Mali Zvornik tokom februara, marta i aprila projekat posvećen unapređenju transparentnosti lokalne samouprave, pod nazivom „Da li znaš da imaš pravo da znaš?“.\nClj projekta je unapređenje transparentnosti rada opštinske uprave, javnih preduzeća i ustanova u Malom Zvorniku, kao i podizanje opšte informisanosti građana Malog Zvornika o značaju građanskog nadzora nad radom lokalne samouprave.\nProjekat treba da doprinese jačanju kapaciteta lokalnih organa javne vlasti za proaktivno postupanje na planu transparentosti rada lokalne samouprave, unapređenju informisanosti građana, pogotovo mladih, o ostvarivanju prava na slobodan pristup informacijama od javnog značaja, te pokretanju inicijative za uvođenje transparentnog finansiranja udruženja sa teritorije opštine Mali Zvornik iz budžeta jedinice lokalne samouprave.\nGlavne aktivnosti na projektu obuhvataju obuku zaposlenih u Opštinskoj upravi (OU) i lokalnim institucijama o primeni Zakona o slobodnom pristupu informacijama od javnog značaja (ZSPIJZ), studijsku posetu opštini Ruma sa ciljem upoznavanja sa primerom dobre prakse, ažuriranje opštinskog informatora za 2016. godinu i izradu elektronske baze za vođenje posebne evidencije primljenih zahteva/žalbi za pristup informacijama od javnog značaja.\nU okviru projekta biće realizovana i lokalna kampanja podizanja svesti i informisanja građana, posebno mladih, o važnosti praćenja rada lokalne samouprave i zalaganja za veću transparentnost u radu lokalnih organa javne vlasti. Kampanja će obuhvatiti 2 radionice za 40 starijih srednjoškolca pod nazivom „Šta sve imam pravo da znam?“. Predviđen je i okrugli sto „Pravni okvir i principi transaprentnog finansiranja OCD iz opštinskog budžeta“ s ciljem predstavljanja pravnog okvira kojim su jedinice lokalne samouprave obavezane da vrše transparentnu raspodelu sredstva za programe/projekte koje sprovode lokalna udruženja. U završnici projekta biće organizovn javni događaj, radi upoznavanja šire javnosti sa postignutim rezultatima projekta.\nPovodom početka realizacije projekta, UG „Građanski savet opštine Mali Zvornik“ potpisalo je 11. februara sa Opštinom Mali Zvornik Memorandum o saradnji na realizaciji ovog projekta, kojim je opštinska uprava pružila punu podršku sprovođenju planiranih projektnih aktivnosti.\nU Zajači pijaća voda samo iz cisterne\nPonovo skokovi u vodu sa mosta\nJadar se izlio u lozničkom kraju\nNovi investitor u Malom Zvorniku\nPisci na Vukovom pragu u Tršiću


Zlatna plaketa ASCG Opštini Bijelo Polje\nOpština Bijelo Polje je zavrijedila vrijednu Nagradu za doprinos razvoju atletike koju dodjeljuje Atletski savez Crne Gore.\nAtletski savez Crne Gore je povodom jubileja 70. godišnjice Atletskog saveza i 135. godišnjice atletskog sporta u saradnji sa Ministarstvom sporta i Crnogorskim olimpijskim komitetom, organizovao prijem 17.11.2018. godine u Podgorici kojom prilikom je Bijelom Polju uručeno značajno priznanje.\nAtletika kao jedna od osnovnih i najraširenijih sportskih grana je u Bijelom Polju uvijek bila razvijena i mnogi Bjelopoljci su se okitili najsjajnijim odličjima, na državnim, međunarodnim i MOSI takmičenjima čiji je Opština Bijelo Polje suosnivač.\nInače, pod pokroviteljsvom Opštine Bijelo Polje u gradu pod Obrovom se održava i Petrovdanski atletski miting Bravera sport, uspješno je prezentovan projekat "Dječija atletika" i organizovani su brojna druga sportska takmičenja.\nOpština Bijelo Polje planira značajna ulaganja u izgradnju i osavremenjivanje sportske infrastrukture, a predsjednik Opštine Petar Smolović je istakao da su u toku pregovori sa Fudbalskim savezom oko natkrivanja zapadne tribine stadiona, renoviranja reflektorske rasvjete i izgradnje pomoćni terena za fudbal. U okviru sportske dvorane planirana je izgradnja sportske teretane, za šta je obezbijeđeno 50.000 eura, tako da ovdašnji klubovi, ubuduće kondicione treninge mogu obavljati u Bijelom Polju. Planirano je renoviranje i tartan staze na stadionu, kako bi se stvorili još kvalitetniji preduslovi za treninge i atletska takmičenja.


Međunarodni dan osoba sa invaliditetom | TV KANAL 9 NOVI SAD\nNaslovna VESTI Međunarodni dan osoba sa invaliditetom\nMeđunarodni dan osoba sa invaliditetom 3. decembar biće obeležen danas nizom aktivnosti koje za cilj imaju da ukažu na neophodnost da se učini sve što može kako bi se one što više uključile u socijalni i ekonomski život Srbije.\nPomoćnik ministra za rad Vladimir Pešić ukazao je povodom obeležavanja tog dana da trenutni položaj osoba sa invaliditetom u Srbiji nije na zavidnom nivou, ali da se država trudi da unapredi i pomogne njihovo veće uključivanje u sve aspekte društvenog života.\n“Niska je stopa zaposlenosti osoba sa invaliditetom, donet je Zakon o zapošljavanju osoba sa invaliditetom i on je neke rezultate već dao. Ono što vidimo na terenu je da je jedna od stvari koje su problem- obrazovanje budući da ukoliko osoba nije dovoljno obrazovana manje su šanse da bude negde zaposlena, a bez zaposlenja nema kompletne inkluzije i na tome ćemo svi zajedno raditi”, rekao je Pešić.\nPešić je naveo da će se do kraja godine u skupštinskoj proceduri naći dva zakona, jedan o upotrebi znakovnog jezika, a drugi koji se odnosi na kretanje slepih i slabovidih osoba uz pomoć psa vodiča.\nPešić je ukazao da je glavni cilj uključivanje osoba sa invaliditetom u socijalni i ekonomski život Srbije i da na tom planu učinimo sve što možemo.\nKao jednu od važnih aktivnosti naveo je što je predstavnik Ministarstva rada izabran kao član komiteta koji čine predstavnici zemalja članica potpisnica konvencija o pravima osoba sa invaliditetom, koji čini 12 eksperata.\nGovoreći o broju osoba koje žive sa nekim od oblika invaliditeta, Pešić je kazao da nema preciznih podataka, i da se procenjuje da one čine oko 10 odsto populacije.\n“Bazu podataka nemamo, ali smo pokrenuli njenu izradu, taj posao je započet i imaćemo podatke do kraja godine”, rekao je Pešić.\nPovodom Svetskog dana osoba sa invaliditetom u Skupštini Srbije danas će biti upriličena izložba likovnih radova, a nakon toga biće održana i rasprava o osobama sa invaliditetom u organizaciji skupštinskog odbora za socijalnu politiku.\nProcene su da približno 15 odsto svetske populacije živi sa nekim oblikom invaliditeta.\nPrethodni tekstManji porez na imovinu u Novom Sadu\nSledeći tekstO policijskoj obuci i obrazovanju na konferenciji OEBS-a


Najnovija studija pokazala je da se ljudski mozgovi ne mogu potpuno uklopiti u mušku i žensku kategoriju ali da većina sadrži odlike oba. Istraživači na univerzitetu u Tel Avivu ustanovili su nekoliko strukturnih razlika između mozgova muškaraca i žena ali ipak ne mogu da prepoznaju pol pojedinca samo na osnovu snimka mozga.\nNaučnici su dugo tvrdili da postoje razlike između muškog i ženskog mozga. Tim istraživača na univerzitetu u Tel Avivu, u Izraelu, želeo je da sazna da li su te razlike dovoljno izražene da bi stvorile dve značajno različite vrste mozga, baš kao što su jasno odvojeni muški i ženski polni organi.\n“Da bi odgovorili na to pitanje, proverili smo više od 1400 mozgova iz različitih uzoraka. U svakom od njih ustanovili smo regione koji pokazuju najveće razlike i zatim smo pitali da li su te razlike sabrane tako da je subjekat na ženskom kraju, kao što vidite ovde na ženskom kraju linije u regionu, i da li će taj subjekat takođe biti na ženskom kraju linije i svih drugih regiona i utvrdili smo da je to veoma retko”, objašnjava Dafna Džoel sa Univerziteta Tel Aviv.\nIstraživači su ustanovili da određeni delovi mozga pokazuju razlike u polu ali da pojedinačni mozak retko ima sve muške ili sve ženske odlike. Postavlja se pitanje kakve su socijalne posledice ovih saznanja? Dafna Džoel, koja je predvodila studiju, kaže da bi trebalo da se okrenemo od jezika koji svrstava ljude u odnosu na njihov pol, prema jeziku kojim se svi tretiraju na osnovu svojih posebnih karakteristika i interesa.\n“To znači da naša pretpostavka kao društva o našim polnim kategorijama, bilo da imamo muške ili ženske genitalije, ima uticaj na to šta bismo voleli, šta bismo želeli da radimo i kakva bismo osoba bili i da se takođe ljudi dele u dve vrste, mušku prirodu i žensku prirodu. To nema naučnu osnovu i ljudi se veoma razlikuju jedni od drugih.”\nI dok se većina naučnika slaže da mozak sadrži različite spojeve muških i ženskih anatomskih osobina, mnogi smatraju da preovlađujući dokazi ukazuju da pol ima veoma važan uticaj na funkciju mozga. Stručnjaci za mentalno zdravlje, na primer, navode da istraživanje bioloških razlika između muških i ženskih mozgova može da pomogne da se odgovori na pitanja kao što su, zašto muškarci imaju veće izglede od žena da razviju autizam, dok su žene sklonije da pate od depresije. Oni kažu da su potrebne dodatne studije da se utvrdi na koji način i u kojoj meri pol pojedinca utiče na mozak.


Korona virus nije pandemija već sindemija, kažu naučnici - šta to znači : Južne vesti\nKorona virus nije pandemija već sindemija, kažu naučnici - šta to znači\n17:12, 13. 11. 2020.\nNaučnici koji se slažu sa konceptom sindemije veruju da se pandemije poput Kovida-19 ne mogu rešiti samo medicinskim putem\nProteklih meseci, mere za sprečavanje širenja Kovida-19 su se pooštravale ili popuštale u različitim delovima sveta, u zavisnosti od povećanja ili smanjenja broja zaraženih.\nMnoge zemlje ponovo počinju da ograničavaju društvene aktivnosti i izdaju naređenja za mere izolacije posle registrovanja rekordnog broja slučajeva.\nMeđutim, ova strategija u borbi protiv korona virusa suviše je ograničena da bi zaustavila njegovo širenje, po mišljenju mnogih naučnika i zdravstvenih stručnjaka.\n„Sve naše intervencije bile su usredsređene na smanjenje puteva prenošenja virusa kako bi se kontrolisalo širenje patogena", napisao je nedavno u uredničkoj reči Ričard Horton, glavni i odgovorni urednik naučnog časopisa Lanset.\nHorton tvrdi da Kovid-19 ne smemo da smatramo pandemijom, već „sindemijom".\nAli šta je „sindemija"?\nZa početak, to je izraz koji kombinuje reči „sinergija" i „pandemija".\nOna praktično znači da bolesti kao što su Kovid-19 ne smeju da se posmatraju izolovano.\nNa kraju krajeva, priča ove pandemije nije uopšte toliko jednostavna.\nS jedne strane imate SARS-CoV-2 (virus koji izaziva Kovid-19). S druge strane, imate niz već postojećih bolesti.\nA na to se nadovezuje dejstvo virusa u kontekstu duboke društvene neravnopravnosti.\nUN su ranije ove godine upozorile da pandemija ima nesrazmeran uticaj među najsiromašnijima na svetu\nPočetkom godine, generalni sekretar Ujedinjenih nacija Antonio Gutereš rekao je da posledice pandemije Kovida-19 „nesrazmerno pogađaju najugroženije: ljude koji žive u siromaštvu, osiromašene radnike, žene i decu, osobe s hendikepom i druge marginalizovane grupe".\nPogledajte video: Kako da znam da li imam korona virus?\nKad je jedan plus jedan više od dva\n„Sindemija" nije novi izraz.\nSkovao ga je američki medicinski antropolog Meril Singer devedesetih da bi objasnio situaciju u kojoj „dve ili više bolesti imaju interakciju tako da prave štetu koja je veća od pukog zbira efekata te dve bolesti."\n„Uticaj ove interakcije takođe pojačavaju društveni i uslovi okruženja koji nekako spajaju bolesti ili čine populaciju ranjivijom na njihov uticaj", rekao je Singer za BBC.\nSociolog Meril Singer je 1990-ih skovao termin „sindemija" dok je proučavao upotrebu droga u zajednicama sa niskim prihodima u SAD\nKoncept sindemije nastao je dok su naučnik i njegove kolege istraživali uzimanje droga u zajednicama sa niskim primanjima u SAD pre više od dve decenije.\nOni su otkrili da su mnogi od onih koji su ubrizgavali droge patili od brojnih drugih bolesti (tuberkuloza i seksualno prenosive bolesti, između ostalog).\nIstraživači su počeli da se pitaju kako one koegzistiraju u telu i zaključili da je, u nekim slučajevima, ova kombinacija pojačavala štetu.\n„Mi vidimo kako Kovid-19 ima interakciju sa raznim drugim pređašnjim stanjima - dijabetes, rak, srčani problemi i mnogi drugi faktori", objasnio je Singer.\n„I viđamo nesrazmeran nivo teških posledica u osiromašenim zajednicama sa slabim primanjima i u manjinskim zajednicama."\nUticaj društveno-privrednog okruženja\nTif-Ani Keni, istraživačica na Univerzitetu Laval u Kanadi, ističe da su bolesti kao što su dijabetes i gojaznost - faktori rizika za Kovid-19 - češće kod pojedinaca sa slabijim primanjima.\nKeni radi na Arktiku sa ljudima koje pogađa oskudica u hrani, klimatske promene i loši stambeni uslovi.\nLoši socijalni uslovi otežavaju poštovanje sanitarnih preporuka poput pranja ruku ili održavanja fizičke distance\nTo su sve uslovi koji otežavaju ljudima da se pridržavaju higijenskih preporuka kao što su pranje ruku ili održavanje fizičke distance, kaže ona za BBC.\nAli nije li tako sa većinom bolesti? Zar obično ne utiču više na grupe sa slabijim pristupom zdravlju, hrani, obrazovanju i higijeni?\nI ne pojačavaju li se ove bolesti skoro uvek kad se kombinuju sa drugim bolestima ili nekim drugim hroničnim zdravstvenim stanjem?\nTo nije nužno uvek slučaj, tvrdi Keni.\n„Sve je više dokaza da su influenca i obična prehlada 'kontra-sindemijski", kaže Keni.\n„Što će reći, situacija se ne pogoršava: ukoliko se osoba zarazi s oba (virusa), jedna (od bolesti) se ne razvije."\nPogledajte video: Kako se virus ponaša u telu?\nAnalizirajući situaciju kroz prizmu sindemije, objašnjava Tif-Ani Keni, možemo da pređemo sa klasičnog epidemiološkog pristupa u vezi sa rizikom od prenosa na pristup osobi u društvenom kontekstu.\nOvaj stav dele mnogi stručnjaci koji smatraju da je, da bismo usporili napredak i uticaj novog korona virusa, ključno obratiti pažnju na društvene uslove koji neke grupe čine ugroženijim.\n„Ukoliko stvarno želimo da okončamo ovu pandemiju, čije su posledice bile poražavajuće po ljude, zdravlje i ekonomiju, ili da bismo okončali buduće pandemije zaraznih bolesti, lekcija je da moramo da se bavimo okolnim uslovima koji čine sindemiju mogućom", kaže Meril Singer.\nKorona virus ima negativniji efekat na pojedince koji pate od određenih bolesti koje se mogu sprečiti\n„Moramo da se bavimo strukturalnim faktorima koji otežavaju siromašnima pristup zdravstvenim službama ili da se hrane na odgovarajući način", dodaje on.\nSinger smatra da je promena strategije neophodna za buduće pandemije.\n„One će nastaviti da izbijaju kako budemo sve više zadirali u staništa divljih životinja ili kao posledica klimatskih promena i krčenja šuma."\nRičard Horton, urednik Lanseta, slaže se s ovim stavom.\n„Bez obzira koliko je efikasno lečenje ili koliko vakcina štiti, potraga za isključivo biomedicinskim rešenjem za Kovid-19 neće dovesti do uspeha", napisao je on.\n„Ukoliko vlade ne budu osmislile politiku i programe za smanjenje dubokih nejednakosti, naše društvo nikad neće biti istinski bezbedno od ove bolesti."


Министарство привреде, Deponovane akcije iz portfelja akcijskog fonda za HTUP Balkan, Beograd\nDeponovane akcije iz portfelja akcijskog fonda za HTUP Balkan, Beograd\nU postupku ponude za preuzimanje akcija HTUP Balkan a.d. iz Beograda, Agencija za privatizaciju i Akcijski fond Republike Srbije dobili su 16. avgusta 2005. godine garancije ponuđača sa najvišom ponudjenom cenom, W.E.G Tehnology, d.o.o., iz Beograda, da su spremani da, ukoliko njihova ponuda za maksimalno preuzimanje 51% kapitala drustva bude uspešna, na tržištu naknadno otkupe i sve preostale ponudjene akcije akcionara na prodaju.\nNakon isteka svih rokova vezanih za tekuću ponudu za preuzimanje u skladu sa Zakonom o trzistu hartija od vrednosti, W.E.G Tehnology garantuje otkup na finansijskom tržištu, svih preostalih akcija u posedu akcionara, po minimalnoj garantovanoj ceni od 5.490 dinara po jednoj akciji.\nImajući u vidu činjenicu da najbolji ponudjač garantuje otkup svih ponudjenih akcija drustva, Agencija za privatizaciju i Akcijski fond Republike Srbije dali su nalog za deponovanje paketa akcija od 43.14 % drustva na depo račun ponudjaca W.E.G Tehnology.\nNa ovaj način se Akcijskom fondu kao i ostalim pojedinačnim akcionarima drustva, garantuje otkup svih ponudjenih akcija po prosečnoj minimalnoj ceni od 6.817 dinara po akciji.


Erdogan pretrpeo ozbiljan udarac u Istanbulu | EurActiv Serbia\nPredsednik Turske Redžep Tajip Erdogan čestitao je kandidatu opozicije Ekremu Imamogluu pobedu na izborima za gradonačelnika Istanbula, navodeći da prihvata ishod ponovljenih izbora, pošto su na zahtev njegove Partije pravde i razvoja (AKP) poništeni izbori održani 31. marta. Mediji u svetu ocenili su da je poraz u Istanbulu prvi ozbiljniji udarac turskom predsedniku i njegovoj sve autoritarnijoj vlasti.\nKandidat turskog predsednika, bivši premijer Binali Jildirim, priznao je 23. juna poraz na lokalnim izborima u Istanbulu nakon što su objavljeni prvi rezultati glasanja koji daju veliku prednost Ekremu Imamogluu (49), javila je agencija Frans pres.\nImamoglu je zahvalio okupljenim pristalicama nakon što su objavljeni prvi rezultati prema kojim je osvojio oko 54%, a Jildirim 45% glasova, javila je agencija AP.\nNekoliko stotina pristalica opozicije okupilo se ispred sedišta sekularne, socijaldemokratske Republikanske narodne partije (CHP). Imamoglu je rekao da su glasači "zaštitili reputaciju demokratije u Turskoj, koju posmatra celi svet".\nIstanbul će prvi put u poslednjih 25 godina voditi stranka koja nije na vlasti u zemlji.\nErdogan je lično učestvovao u kampanji za Jildirima u Istanbulu gde je i sam započeo svoju političku karijeru i od 1994. do 1998. bio gradonačelnik.\nRedžep Tajip Erdogan na vlasti je u Turskoj od 2003. godine, prvo kao premijer a zatim od 2014. kao predsednik, čime je postao najuticajniji političar posle osnivača moderne Turske, Mustafe Kemala Ataturka.\nErdoganova AKP popularna je među islamskim vernicima i u konzervativnim slojevima stanovništva, a sam predsednik podršku birača je obezbedio dugogodišnjim veštim vođenjem turske privrede. Tu podršku počeli su, međutim, da nagrizaju ekonomska recesija, finansijska kriza i Erdoganov sve autoritarniji način vladanja.\nNa lokalnim izborima krajem marta AKP je poražena u Istanbulu i Ankari, ali su izbori u Istanbulu na njen zahtev poništeni zbog navodnih brojnih nepravilnosti na biralištima.\nPoništavanje izbora izazvalo je u svetu zabrinutost zbog stanja turske demokratije, kao i strahovanje kako će AKP koji je na vlasti od 2002. godine prihvatiti bilo kakav izborni poraz.\nNa martovskim izborima, Imamoglu je u Istanbulu osvojio svega oko 14.000 glasova više od Jildirima. Na ponovljenim izborima, razlika u korist kandidata opozicije iznosi gotovo 800.000 glasova.\nAnalitičari su ranije ocenili da će glasanje u Istanbulu biti test popularnosti za Erdogana, koji je uoči izbora sam rekao da ko pobedi u Istanbulu, pobeđuje u celoj Turskoj.\nAgencija Blumberg ocenila je da je ubedljiva pobeda Ekrema Imamoglua izraz osude ekonomske politike i sve autoritarnije Erdoganove vladavine i nedvosmislena poruka da su birači zabrinuti za rastakanje demokratskih osnova Turske.\nBritanski BBC smatra da je Erdogan napravio neverovatno lošu procenu kada je tražio ponavljanje izbora, dok list Gardijan ocenjuje da će poraz u Istanbulu imati dramatične posledice po Erdoganovu vlast u zemlji.\nGardijan piše da su izbori smatrani testom krhkih turskih demokratskih standarda i Erdoganove političke budućnosti i da bi sada mogla da se intenzivira borba za vlast među članicama vladajuće koalicije.\nUz ocenu da je Erdogan doživeo najveći poraz u svojoj političkoj karijeri, Njujork tajms piše da je poraz stvorio pukotinu u predsednikovoj auri nepobedivosti i da bi mogao da označi kraj njegove šesnaestogodišnje vladavine Turskom.


VIDEO Đoković uz himnu ispraćen na Olimpijske igre: Spreman sam, idem na zlato | Novosadski informativni portal 021\nVIDEO Đoković uz himnu ispraćen na Olimpijske igre: Spreman sam, idem na zlato\n14:55 > 14:56\nNovak Đoković održao je pres konferenciju pre puta na Olimpijske igre u Tokio, a tom prilikom poručio je da je i pored zgusnutog rasporeda spreman, te da ide na zlatnu medalju.\nNajbolji teniser sveta u tri navrata je pokušao da dođe do zlatne medalje na Olimpijskim igrama, u Pekingu 2008. "smeč" protiv Nadala ga je koštao finala i borbe za istu, pa je tada morao da se zadovolji bronzom, 2012. Endi Marej je teniseru iz Srbije takođe "srušio" snove o zlatu, dok je u Rio de Žaneiru 2016. u prvom kolu od njega bio bolji Huan Martin Del Potro.\nIako je i na prethodnim Olimpijskim igrama Đoković slovio za favorita, ni na jedne od pomenutih nije otišao sa ovolikom dozom samopouzdanja stečenog osvajanjem sva tri ovogodišnja gren slema.\nSvestan toga Đoković najavljuje da je spreman i da su ostvarene pobede uticale na nivo samopouzdanja.\n"Idem na najviše odličje, zlato. To mi je veliki cilj, četiri gren slema i Olimpijada su mesta gde sam pre sezone hteo da budem najuspešniji. Zgusnut je raspored, ali sam se dobro spremio, imao sam puno dobijenih mečeva koji su mi ulili samopouzdanje i poletnost", poručuje prvi teniser sveta.\nPored brojnih igrača koji su usled oštrih pandemijskih uslova, ali i zgusnutog rasporeda odlučili da predstavljaju svoju zemlju na Olimpijskim igrama, Đoković ističe da je konkurencija ipak veoma jaka.\n"Iako ima puno otkaza, dosta njih će biti tamo. Medvedev, Cicipas i Zverev su verovatno najteži protivnici, treba doći do finala u tri seta. Ovo su emocije koje se razlikuju od bilo kojih drugih takmičenja i turnira", priča Đoković.\nIako je od osvajanja Vimbldona pa do danas bio na pripremama u Crnoj Gori, Đoković je odlučio da se vrati u Beograd kako bi upravo iz svog rodnog grada otputovao na Olimpijske igre.\n"Olimpijske igre su najveća smotra u istoriji sporta, a kao sportista ne možete da doživite nigde drugde taj osećaj koji je na igrama. Ovo je najlepši mogući način da odem iz Beograda, uz svoje ljude i svoj narod. Igrati za svoju zemlju su najlšepši momenti koje sportista može da doživi, veliki ponos i privilegija", dodaje Novak Đoković.\nS obzirom na to da su uslovi na ovogodišnjim igrama specifični usled pandemije korona virusa, najave su takve da će kontakti među sportistima, kao i praćenje drugih sportista biti ograničeni.\n"Ono što ovo takmičenje razlikuje od svih drugih jeste ta činjenica da ste u sportskom selu sa svim mogućim sportistima iz svih zemalja, spavate u istim blokovima zgrada, provodite vreme i družite se. Kakva je sada situacija zbog pandemije, ja ne znam", zaključio je Đoković.\nPosle konferencije za štampu Đoković je ispraćen sa himnom Srbije, koju je i sam otpevao.\nTurnir u Tokiju počinje u subotu, a žreb za teniski turnir biće održan u noći između srede i četvrtka u 4 ujutro.\nOlimpijske igre u Tokiju: Zašto Japan ne otkazuje takmičenje - nekoliko dana pre početka sve je više problema\nNeumorni Đoković ide po zlato: Pokušaću sve da nas obradujem u Tokiju\nVIDEO: Đoković nagovestio učešće na Olimpijskim igrama\nnovak đoković\tOLIMPIJSKE IGRE\nOdbojkaši Italije osvojili su Evropsko prvenstvo, pobedivši Sloveniju u finalu.\nMladi vaterpolisti Srbije, selekcija do 17 godina, osvojili su titulu šampiona Evrope, nakon što su večeras u finalu turnira na Malti savladali Grčku 10:6.\nPartizan i Zvezda remizirali, šampion izvukao bod\nFudbaleri Partizana i Crvene zvezde odigrali su večeras nerešeno 1:1, u derbi meču devetog kola Super lige Srbije.\nPoraz od Poljske: Odbojkaši Srbije bez medalje na Evropskom prvenstvu\nOdbojkaši Srbije poraženi su od Poljske, sa 3:0 u setovima, u borbi za bronzu na Evropskom prvenstvu.\nUprava Bolonje razmatra smenu Siniše Mihajlovića nakon poraza od Intera\nUprava fudbalskog kluba Bolonja razmišlja da otpusti trenera Sinišu Mihajlovića posle jučerašnjeg poraza od Intera 1:6 i na njegovo mesto postavi Danijelea De Rosija.\nMuška seniorska reprezentacija Srbije u odbojci, aktuelni prvak Evrope, nije uspela da se plasira u finale Evropskog prvenstva 2021. koje se održava u Poljskoj, Češkoj, Finskoj i Estoniji.\nVIDEO: Slovenačkim odbojkašima pustili "Bože pravde" umesto "Zdravljice"\nOdbojkaši Slovenije doživeli su veliku neprijatnost nakon što im je u polufinalu Evropskog prvenstva u odbojci puštena himna "Bože pravde".\nFOTO: Novica Veličković završio karijeru\nLegendarni kapiten Partizana Novica Veličković večeras je i zvanično završio karijeru, pobedom u prijateljskoj utakmici protiv Efesa 92:85 u Beogradu.\nZvezda golom iz penala u završnici pobedila Bragu\nFudbaleri Crvene zvezde pobedili su večeras na svom terenu ekipu Brage sa 2:1, u meču prvog kola Grupe F Lige Evropa.\nDuško Vujošević: Srpska košarka je manje značajna nego što je bila do ovog jutra\nDušan Duda Ivković preminuo je u 78. godini, a njegov kolega Duško Vujošević kaže da je proslavljeni košarkaški stručnjak bio "tako jak i monumentalan u svojim delima".\nPreminuo proslavljeni košarkaški trener Dušan Duda Ivković\nProslavljeni srpski trener Dušan Duda Ivković preminuo je u 78. godini.\nOdbojkaši Srbije u polufinalu Evropskog prvenstva\nOdbojkaška reprezentacija Srbije plasirala se u polufinale Evropskog prvenstva, pošto je danas u Gdanjsku pobedila selekciju Holandije sa 3:0, po setovima 25:23, 25:20, 27:25.\nKokoškov zvanično nije više selektor košarkaša Srbije\nIgor Kokoškov više nije selektor muške košarkaške reprezentacije Srbije.\nPrvaci Evrope u basketu 3x3 stigli u Beograd\nReprezentativac Srbije u basketu 3x3 Dejan Majstorović rekao je danas u Beogradu da je ta ekipa zasluženo osvojila titulu na Evropskom prvenstvu u Parizu.\nNovak Đoković kažnjen sa 5.000 dolara zbog lomljenja reketa\nNajbolji teniser sveta Novak Đoković kažnjen je sa 5.000 dolara zbog nesportskog ponašanja tokom finala US opena protiv Rusa Danila Medvedeva.\nMedvedev Đokoviću: Ti si za mene najbolji igrač u istoriji tenisa\nNovak Đoković rekao je da je u večerašnjem finalu Otvorenog prvenstva SAD u Njujorku njegov protivnik Rus Danil Medvedev igrao fantastično i da je zasluženo osvojio trofej.\nĐoković poražen u finalu US opena, Medvedev osvojio prvi grend slem\nNovak Đoković poražen je u finalu US opena od Danila Medvedeva, rezultatom 3:0 (6:4, 6:4, 6:4).\nOdbojkaši Srbije plasirali se u četvrtfinale EP posle borbe u pet setova\nOdbojkaška reprezentacija Srbije plasirala se u četvrtfinale Evropskog prvenstva, pošto je u Gdanjsku pobedila Tursku sa 3:2 u setovima (25:18, 22:25, 22:25, 25:23, 15:12).\nBasketaši Srbije treći put prvaci Evrope\nReprezentacija Srbije u basketu 3 na 3 odbranila je večeras titulu prvaka Evrope, pošto je u finalu Evropskog prvenstva u Parizu pobedila Litvaniju sa 20:14.\nVerstapen kažnjen zbog incidenta sa Hamiltonom\nVozač Red Bula Maks Verstapen kažnjen je dodavanjem tri pozicije u predstojećoj trci Formule 1 za Veliku nagradu Rusije.\nRikardo pobedio u Monci, Verstapen i Hamilton nakon incidenta završili trku\nVozač Meklarena Danijel Rikardo ostvario je danas pobedu u šampionatu Formule 1, na trci za Veliku nagradu Italije, i tako je britanskom timu doneo prvu pobedu nakon 2012. godine.\nBeba i devojčica povređene u saobraćajnoj nezgodi u Novom Sadu\nPopunjeno više od polovine kapaciteta kovid bolnice na Mišeluku\nGrađani na Jarinju prespavali u šatorima, preko prelaza moguće samo peške\nSavet za nacionalnu bezbednost danas o stanju na Kosovu i Metohiji\nPenzionerima od sutra na račune leže 5.900 dinara\nPikasova ćerka donirala devet njegovih dela Francuskoj\nI danas lepe vesti u Novom Sadu: Rođeno 15 beba


Sarajevski razgovori: prof. Silvio Ferrari - Centar za napredne studije\nU drugom intervjuu Vam donosimo razgovor sa profesorom Silviom Ferrarijem.\nSilvio Ferrari je profesor kanonskoga prava na Univerzitetu u Milanu, te odnedavno umirovljeni profesor crkveno-državnih odnosa na Univerzitetu u Leuvenu u Belgiji. Bio je gostujući profesor u Parizu, i Berkeley-u, te radi za mnoge međunarodne organizacije, uključujući EU i OSCE. Zajedno s nekolicinom profesora, osnovao je Evropski konzorcij za istraživanje odnosa crkve i države. Profesor Ferrari je član naučnog vijeća Evropskog instituta za religijske studije u Parizu i član je Vijeća eksperata međunarodne asocijacije za vjerske slobode (Silver Spring, Maryland). Glavna područja njegovog naučnog interesa su pravni i vjerski problemi u Zapadnoj Europi i komparativno religijsko pravo (jevrejsko, kanonsko i šerijatsko pravo).


Urednice L&Z iz celog regiona na Team Buildingu u Novom Sadu | Lepota i zdravlje\nStart MODA U trendu Urednice L&Z iz celog regiona na Team Buildingu u Novom Sadu\nUrednice L&Z iz celog regiona na Team Buildingu u Novom Sadu\nApr 22, 2012 SHARE\nGlavne urednice magazina “Lepota i zdravlje” iz svih šest republika nekadašnje zajedničke države susrele su se protekle nedelje u centrali Color Press Grupe u Novom Sadu. Sunčica Pavlić, urednica hrvatske “Ljepote i zdravlja”, Saša Dravcbaher, urednica slovenačke “L&Z”, Vera Andrejčin, urednica magazina “Ubavina i zdravje” iz Makedonije, Vesna Čađenović, urednica crnogorske “Ljepote i zdravlja”, Jelena Joksimović, urednica “Ljepote i zdravlja” iz BiH, Dijana Kresović, koordinatorka regionalnih izdanja i Lidija Ćulibrk urednica matičnog, srpskog izdanja magazina “Lepota i zdravlje” dva dana su provele razmenjujući iskustva.\n“Lepota i zdravlje” je, inače, najčitaniji i najprodavanijih ženski mesečnih u 4 države dok se u 2 nalazi na 2.mestu.\nTeam Building je počeo prezentaciom Lidije Ćulibrk “L&Z: 11 godina posle” koja se bavila razvojem brenda “Lepota i zdravlje” od njegovog nastanka 2001. do danas, da bi kasnije urednice iz drugih republika iznele i iskustva sa svojih tržišta. Urednicama se kasnije pridružila i Sonja Radoš iz agencije “Direct Media” koja je u svojoj prezentaciji “Nivea: The power of brend” govorila o jednom o najvećih kozmetičkih brendova na svetu. U toku dana, urednice su razgovarale i sa ostalim članovima srpskog L&Z tima i menadžmenom kompanije.\nPosle odmora u spa centru hotela “Prezident”, razgledanja Novog Sada i šopinga, urečnice Team Buildinga pogledale su u Srpskom narodnom pozorištu i odličnu predstavu “Presrećni ljudi” i na kraju se opustile uz vojvođanske specijalitete i tamburaše na “Lazinom salašu”.\nNakon Sarajeva i Beograda ovo je bio treći po redu susret urednica “Lepote i zdravlja” iz regiona a dogovoreno je da mesto susreta 2013. godine bude – Zagreb.\nKLJUČNE REČILepota i zdravljeTeam Building SHARE\ntweet Prethodni članakDnevni horoskop za 22.04.2012.Sledeći članakPašteta od čvaraka Povezani članciTakođe zanimljivo\nPraksa u L&Z: Novinarstvo može da menja svet Tema nedelje: Takvi smo mi iz “Lepote i zdravlja” + pokloni za naj komentare Praksa u L&Z: U redakciji vladaju opuštenost i pozitivna atmosfera Nema komentara\nModni izazov: Ovako vi nosite patike Feb 12, 2016 Vera Vuksanović: model – fotograf – digitalni neon Feb 8, 2016 Iscepane farmerke koje su osvojile Instagram Feb 10, 2016 Okupljanje pred dodelu Oskara: Evo šta su nosile nominovane dame Feb 9, 2016 Drastične promene frizura omiljenih zvezda Feb 9, 2016 Vaši komentari\tMilena Petrovic: Potičem iz jedne, po mom mišljenju, previše ruralne sredine,...\n© ← Dnevni horoskop za 22.04.2012. ← Pašteta od čvaraka


Pojas vezuju, kazne se pribojavaju | NOVI ZAKON O BEZBEDNOSTI SAOBRACAJA | Automobilizam\nPojas vezuju, kazne se pribojavaju\nSASTAVLJAČI novog zakona o saobraćaju zadovoljno trljaju ruke jer su njegovi prvi efekti izuzetno dobri. Već prvog dana primene srpski vozači su pokazali disciplinu, trgovci već zarađuju od prodaje dodatne opreme, a u policiji još prebrojavaju kazne koje su saobraćajci ispisali tokom vikenda. U Komitetu za bezbednost saobraćaja, ipak, postavljaju pitanje koliko će se održati taj neočekivano dobar utisak.\n– Ako uporedite podatke o broju saobraćajnih nezgoda dan pre i dan posle stupanja na snagu novog zakona, onda je jasno da je početni utisak iznenađujuće pozitivan – kaže Damir Okanović iz Komiteta za bezbednost u saobraćaju.\n– Tako je 9. decembra zabeleženo 214 saobraćajnih nezgoda, a 10. decembra 123, što je skoro upola manje! Očigledno je da su naši vozači drastično promenili ponašanje, ali su to učinili prvenstveno zbog straha od kazni. Zato se pitam da li će tolika biti efikasnost zakona i u narednom periodu kada se ljudi malo opuste i shvate da policajci ne stoje baš na svakom ćošku.\nOkanović ističe da je neophodno pojačati kampanju kojom bi se edukovali budući vozači, ali ne o visinima kazni već razlozima zbog kojih je usvojena svaka stavka u novom propisu.\n– Moramo da naučimo da se ponašamo trezveno, jer je u pitanju naša lična bezbednost – nastavlja Okanović. – Kada nas zaustavi policajac, to je zapravo srećna okolnost, jer je to mogla biti bandera, ograda i slično.\nIpak, iako u Komitetu ocenjuju da je najvažniji korak upravo prosvećivanje i informisanje građana, problem je što za ovu aktivnost ne postoji nikakva ni strategija ni budžet.\n– Još nemamao ni agenciju za bezbednost u saobraćaju, a ni Vladino telo za koordinaciju, koje bi bilo sastavljeno od predstavnika ministarstava pravde, zdravlja, policije… – podsećaju u Komitetu. – Tek bismo po uspostavljanju ovih institucija mogli da se pozabavimo pisanjem strategija za bezbednost i da predlažemo načine na koje će se voditi kampanja. Do sada je akcenat bio na represiji, a to nikada ne može biti jedini metod.\nU Komitetu dodaju da su prvog dana primene novog zakona o saobraćaju naši vozači pokazali spremnost da promene svoje ponašanje i zato izražavaju optimizam.\n– Samo pet odsto vozača su odbili da upale svetla danju, da poštuju signalizaciju, vezuju pojas i time su potvrdili da su nepopravljivi i da će u budućnosti na njih delovati samo kaznena politika – zaključuje Okanović. – Ostalih 95 odsto su pokazali da su dobri vozači.\nI u Upravi saobraćajne policije Ministarstva unutrašnjih poslova Srbije kažu da su dosadašnji efekti iznad svih očekivanja, ali da je potrebno još vremena da se naši vozači „dovedu u red“.\n– Vozači se pridržavaju propisa, broj nesreća je prepolovljen, iako se zakon još nije pokazao u punom obimu – ocenjuje general Stojadin Jovanović, načelnik Uprave saobraćajne policije. – Policajci su dobili preporuku da potpuno nove odredbe ne primenjuju odmah, već da više sugerišu i informišu vozače. Zasad uglavnom imamo razumevanja, ali od 1. januara, kada stupi na snagu novi zakon o prekršajima, primenjivaćemo ga u potpunosti. To znači da će početi i sa pisanjem kaznenih poena.\nPrvi čovek saobraćajne policije naglašava da će saobraćajci u međuvremenu za sitnije prekršaje biti nešto blaži, dok se stroge kazne novog zakona već primenjuju za teže prestupe. Dvadesetak dana, koliko je ostalo do pune primene zakona, sasvim je dovoljno da se ljudi priviknu na nove propise.\nPRSLUCI SAMO KOD KINEZA\nKRAGUJEVAC – Saobraćajna policija u Kragujevcu zasad toleriše sitnije prekršaje i „zaboravnost“ vozača. Umesto kazni, saobraćajci su za takve prekršaje i u subotu samo opominjali vozače.\nKako kažu u saobraćajnoj policiji, pojedini vozači još se nisu „privikli“ na nove propise o bezbednosti saobraćaja, a najčešće zaborave da upale svetla. Mnogi nemaju kompletnu prvu pomoć, nekima nedostaje i dizalica, sajla…\nU kragujevačkim prodavnicama zaista je teško naći fluorescentne prsluke. Mogu se naći samo u kineskim prodavnicama. Do pre desetak prsluk je koštao sto dinara, a sada je tri puta skuplji.\nZakon o bezbednosti saobraćaja važi i za policajce, izuzev odredaba koje se odnose na zaustavljanje i parkiranje. Zato svaki građanin koji uhvati saobraćajca u prekršaju može da zabeleži prestup kamerom ili da da iskaz u kojem će detaljno opisati prekršaj. Prijava se može podneti najbližoj stanici.\nNIŠ – Većina vozača ozbiljno je shvatila odredbe novog zakona o bezbednosti u saobraćaju, tako da je na niškim ulicama u poslednja dva dana primećena sporija vožnja i strogo poštovanje brzine. Istovremeno, iz Policijske uprave u Nišu nema informacija o nekoj ozbiljnijoj saobraćajki.\nZanimljivo je da u Nišu nema video-kamera za evidentiranje saobraćajnih prekršaja, ali je nabavka ove opreme planirana u narednoj godini. U Odseku za saobraćaj gradske uprave potvrdili su da im se obratila Policijska uprava u Nišu sa inicijativom da se postave kamere na nekoliko najprometnijih raskrsnica.


Na željezničkoj stanici Visoko danas je počelo rušenje, odnosno uklanjane dijela objekta koji je nekada bio skladište Željeznice. Obzirom da je već odavno izgubio svoju namjenu i postao još jedan u nizu objekata koji predstavljaju ruglo u našem gradu, svojim položajem ugrožavao je nesmetan saobraćaj na dijelu puta Visoko-Ozrakovići, a koji vodi prema autoputu. „Vrijednost ovog projekta iznosi 21.000 KM, a interventne radove izvodi firma ‘Mušinbegović’ d.o.o.“ – rekao je načelnik Visokog Munib Alibegović, izražavajući uvjerenje da će se riješiti i imovinsko-pravni problemi koji onemogućavaju uklanjanje privatne kuće koja, zbog svog položaja, također stvara velike probleme u saobraćaju na ovoj dionici.\nNamir Mahmutović, predstavnik Željeznica FBiH, zahvalio se za suradnju Općini Visoko i istakao zadovoljstvo postignutim dogovorom koji omogućava bolju prohodnost saobraćaja ali i mogućnost da se ovaj objekat stavi u ponovnu funkciju.\nJasmin Dlakić, kandidat A-SDA za općinskog načelnika


Počeo 11. KONTEH sajam | TV KANAL 9 NOVI SAD\nNaslovna EMISIJE Počeo 11. KONTEH sajam\nStudentska organizacija EESTEC LC Novi Sad, uz podršku Fakulteta tehničkih nauka, po jedanaesti put organizuje KONTEH, koji traje 22. i 23. marta, od 9 do 17 časova.\nNa Sajmu se studentima predstavljaju 32 kompanije učesnice, kao i dva prijatelja Sajma.\n“Svi studenti koji posete, dobiće informacije o konkretnoj delatnosti prezentacije, koje će se odvijati u svečanoj sali Fakulteta tehničkih nauka. Svaka kompanija ima svoj određen termin u kojem će se održati prezentacije i takođe mogu da se raspitaju više bilo o praksi ukoliko se nema iskustva do sada ili o mogućem zaposlenju”, rekla je Katarina Ivošević u ime KONTEH-a.\nSajam je namenjen pre svega studentima tehničkih i tehnoloških fakulteta, ali i ostalim studentima Univerziteta i zainteresovanim posetiocima. Studenti i posetioci imaju priliku da se upoznaju sa radom najuspešnijih kompanija u našoj zemlji, informišu se o otvorenim pozicijama u tim kompanijama i uruče svoj CV na licu mesta kompanijama za koje su zainteresovani.\n“Ovo je jedna od vrlo važnih manifestacija koja je bitna i za kompanije i za naše studente koji završavaju, da bi mogli već dok studiraju da upoznaju sve te kompanije i da izaberu koja im najviše odgovara. Svi smo mi različiti, svi smo subjektivni. Nekom više odgovara ovo, nekom ono, naravno najviše odgovara gde je najveća plata. Fakultet tehničkih nauka podjednako ceni sve kompanije, jer one zapošljavaju našu decu, naše završne studente, da ostanu ovde, da ne odu u beli svet”, naveo je dr Rade Doroslovački, dekan FTN-a.\nČlan Gradskog veća za privredu Milorad Radojević istakao je da je KONTEH primer dobre saradnje obrazovanja i privrede i dodao da grad u okviru Akcionog plana zapošljavanja izdvaja sredstva za obuke za deficitarna zanimanja, gde se pre svega misli na IT sektor i u tom smislu smatra da „KONTEH“ svakako zavređuje izuzetnu pažnju.\nPrethodni tekstVakcinacija – pravo na izbor\nSledeći tekst“Vehabije locirane od Prnjavora do Bijeljine”


Zmajevi će na stadionu Bilino polje u Zenici dočekati selekciju Sjeverne Irske, a eventualnom pobjedom plasirali bi se u finale baraža, gdje bi igrali protiv boljeg iz duela Slovačka – Republika Irska, opet na Bilinom polju.\nReprezentaciju BiH za nešto manje od mjesec dana očekuje prva utakmica baraža za odlazak na Evropsko prvenstvo protiv Sjeverne Irske.\nNaravno, obje utakmice baraža će biti u direktnom TV prenosu, a prenosit će ih televizija NOVA BH. Iako se u javnosti bila pojavila informacija da bi utakmice mogao prenositi kanal NOVA Sport, ipak to nije tačna informacija.\nPravila UEFA nalažu da se utakmice ‘A’ reprezentacija prenose putem zemaljske mreže, a NOVA BH ima nacionalnu frekvenciju. NOVA Sport se emituje samo putem kablovskih operatera, te nije moguće da oni prenose.\nUtakmica se igra 26. marta.\nUEFA u utorak će odlučiti hoće li play off za EP biti odgođen


Zlatibor ostvario bitnu pobedu\nPobedom u 22. kolu KLS na svom parketu nad Dunavom od 81-76 (23-14, 18-31, 19-15, 21-17) košarkaši Zlatibora došli su do 13. pobede i sasvim izvesno obezbedili plasman u završno doigravanje 12 timova najboljih u Srbiji.\nIako su prvu četvrtinu završili sa +9, a na početku druge imali i dvocifrenu prednost, Čajetinci su sve do polovine treće deonice bili tim koji juri prednost rivala.\nGosti iz Starih Banovaca su veoma borbenom igrom i preciznim šutem za tri poena u drugoj četvrtini preokrenuli rezultat, a trojkom Klještana iz okreta u poslednjoj sekundi poluvremena otišli su na odmor sa +4 (41-45).\nU nastavku je Dunav došao i do osam poena prednosti (48-56), ali su tada dopustili domaćinu da serijom 12-0 u samoj završnici četvrtine vrati prednost od četiri poena. Ipak, Slobodan Popović je trojkom pre zvuka sirene uveo svoj tim u poslednji period sa samo pola koša zaostatka.\nU poslednjoj deonici presudni momenti odigrali su se na nešto više od pet minuta pre kraja meča. Pri nerešenom rezultatu (67-67) Svetozar Popović je sa dva poena i dve asistencije poveo svoj tim ka vođstvu od 73-67, koje će se ispostaviti nedostižnim.\nDunav je na minut i po ponovo smanjio na pola koša (75-74), ali je Simovićeva trojka na 30 sekundi pre kraja stavila tačku na ovaj meč (79-74).